Χειμώνας 1941: Το «Κουρτουλούς» και ο Βυρωνιώτης χρονογράφος Δημήτρης Ψαθάς – Αγγελιαφόρος\nΆννα Καλουτά, Βύρωνας, Δημήτρης Ψαθάς, Επιθεώρηση «ΤΟ ΚΟΥΡΤΟΥΛΟΥΣ»., Ιάκωβος Καμπανέλης., Χειμώνας 1941-1942\nΤου Απ. Κ. Κοκόλια*\nΣτα χρόνια του πολέμου και της φασιστικής κατοχής μια ξεχωριστή νότα πραγματικής ψυχαγωγίας ήταν η λεγόμενη «επιθεώρηση» (σπονδυλωτή παράσταση λόγου και τέχνης). Στην Αθήνα, ιδιαίτερα, η επιθεώρηση κράτησε ψηλά το φρόνημα του δοκιμαζόμενου λαού. Παρά τη Μεταξική και αργότερα την Κατοχική λογοκρισία, οι θεατρικοί συγγραφείς έβρισκαν τον τρόπο να περνούν τα μηνύματά τους. Στο είδος αυτό, διακρίθηκε ξέχωρα ο Πόντιος Βυρωνιώτης θεατρικός συγγραφέας, κορυφαίος χρονογράφος και ευθυμογράφος, Δημήτρης Ψαθάς.\nΈμενε στην οδό Μεσολογγίου, στη γωνία πίσω ακριβώς από το Ηρώο των 12 εκτελεσμένων πατριωτών του μπλόκου. Ακριβώς απέναντί του έμενε και ο σπουδαίος θεατρικός συγγραφέας, ο δημιουργός του «Μαουτχάουζεν», Ιάκωβος Καμπανέλης. Ήταν οι δυο τους τότε αχώριστοι φίλοι. Πρώτοι και καλύτεροι οι πρόσφυγες του Βύρωνα διάβαζαν και παρακολουθούσαν συχνά τα έργα τους.\nΌταν η πείνα στην Αθήνα θέριζε τον πληθυσμό, το φοβερό Χειμώνα 1941-1942, ο Ψαθάς έγραψε ένα απολαυστικό «νούμερο» σε μια επιθεώρηση, που είχε τον τίτλο «ΤΟ ΚΟΥΡΤΟΥΛΟΥΣ».\nΤο «Κουρτουλούς» ήταν ένα μεγάλο Τούρκικο βαπόρι που είχαν ναυλώσει η εξόριστη Ελληνική Κυβέρνηση στο Κάιρο και διάφοροι Ελληνοαμερικανοί επιχειρηματίες για να μεταφέρει, με τη βοήθεια του Σουηδικού Ερυθρού Σταυρού, τρόφιμα στον Πειραιά σε μια προσπάθεια να σταματήσει τους καθημερινούς θανάτους εκατοντάδων Αθηναίων και Πειραιωτών από την πείνα. «Κουρτουλούς» στα Τουρκικά σημαίνει απελευθέρωση. Συμβολικό το όνομα του πλοίου και ανυπολόγιστη η προσφορά του για το λαό που το περίμενε πάντα με αγωνία.\nΤο «Κουρτουλούς» κατέπλευσε στον Πειραιά στις αρχές του Δεκέμβρη του 1941 κατάφορτο με εκατοντάδες τόνους φασόλια Τουρκίας που μοιράστηκαν αμέσως στον πληθυσμό που λιμοκτονούσε. Καταναλώθηκαν βέβαια όλα σε λίγες μέρες, πράγμα που σημαίνει ότι όλοι οι κλειστοί χώροι συγκέντρωσης ανθρώπων, όπως ήταν τα θέατρα, αντηχούσαν και μοσχοβολούσαν κάθε βράδυ από τις γνωστές εξατμίσεις και αναθυμιάσεις.\nΟ Ψαθάς, βέβαια, δεν έχασε την ευκαιρία. Με τη συμπαράσταση του Ιάκωβου Καμπανέλη, πρόσθεσε ένα μνημειώδες χρονογραφικό νούμερο σε μία επιθεώρηση με τίτλο «ΤΟ ΚΟΥΡΤΟΥΛΟΥΣ».\nΤο τραγουδούσε απολαυστικά η Άννα Καλουτά. Ξεκινούσε με ευχαριστίες προς το «Κουρτουλούς», που μας έσωσε από την πείνα, με ύμνους προς τη φασολάδα, που ήταν και το εθνικό μας φαγητό και συνέχιζε με στιχάκια του τύπου:\nΤο Κουρτουλούς έκανε εκείνο\nΤο Κουρτουλούς έκανε το άλλο κ.λπ.\nΠρόσθετε όμως και ότι το «Κουρτουλούς» μας έφερε και τα φουσκώματα με τις γνωστές δυσάρεστες συνέπειες. Και επομένως έπρεπε να βρεθεί κάποιος τρόπος για να λυθεί και αυτό το πρόβλημα. Έτσι ο Ψαθάς κατέληγε πανηγυρικά στο φινάλε με το συμπέρασμα- αίτημα:\nΤο Κουρτουλούς το Κουρτουλούς\nπρέπει να φέρει και φελλούς.\nΈτσι διακωμωδούσαν οι σκλαβωμένοι Έλληνες τη δυστυχία τους και κρατούσαν ψηλά το αστείρευτο φρόνημά τους.


Τατιάνα Στεφανίδου: "Μαύρο" Σαββατοκύριακο για την παρουσιάστρια! Της κόπηκε το χαμόγελο! - News - Youweekly\nΤατιάνα Στεφανίδου: "Μαύρο" Σαββατοκύριακο για την παρουσιάστρια! Της κόπηκε το χαμόγελο!\nΤης ήρθε απότομο!\nNews 29.06.2019 13:15\nΗ Τατιάνα Στεφανίδου θα περάσει "μαύρο" Σαββατοκύριακο, καθώς η παρουσιάστρια έμαθε τα νέα και της κόπηκε το χαμόγελο!\nΤα κακά μαντάτα ήρθαν την χειρότερη ημέρα, τη στιγμή που θα ήθελε να αδειάσει το μυαλό της από τις έγνοιες!\nΣυγκεκριμένα η Τατιάνα Στεφανίδου έμαθε τα νούμερα τηλεθέασης, που έκανε η χθεσινή εκπομπή της στον ΣΚΑΪ, «Μαζί σου».\nΗ παρουσιάστρια είδε το νούμερο να είναι μονοψήφιο, καταγράφοντας 9,4 στο δυναμικό κοινό, την ίδια ώρα που η Ζήνα Κουτσελίνη στο STAR έφτανε το 15,1!\nTα τέταρτα του Μαζί σου\nΤα τέταρτα του Αλήθειες με την Ζήνα\nΈνα αδιανόητο λάθος έγινε στην εκπομπή της Τατιάνας Στεφανίδου. Μπέρδεψαν τους νεκρούς στον αέρα και έχει γίνει χαμός στα social media.\nΣυγκεκριμένα στην εκπομπή «Μαζί σου» στον ΣΚΑΙ, λίγο μετά την έναρξη αναφέρθηκαν στις εξελίξεις στο θέμα της εξαφάνισης του Μάριου Παπαγεωργίου στην Αχαΐα το 2012 και της δολοφονίας, βγάζοντας σε ζωντανή σύνδεσης τους γονείς του.


Locus Publicus - Editorium: Καθ' οδόν προς την Ιθάκη\nPosted by Locus Publicus at Wednesday, June 30, 2010\nΜηθυμναίος June 30, 2010 at 6:30 AM\nΜηθυμναίος June 30, 2010 at 6:32 AM\nΟ τίτλος της φωτογραφίας, Μάκη μου, είναι "ΕΝΑ ΧΡΟΝΟ ΜΕΤΑ...", ίσως να λέει και να εξηγεί περισσότερα.\nLocus Publicus June 30, 2010 at 6:50 AM\nBεβαίως και εξηγεί φίλε Στράτο. Αραχτά τα παληκάρια ενα χρόνο μετά τα θαυμαστά της τρόικας. Τσιγάρο, πρέφα και καφέ...Να το δώ και να τους κεράσω.\nΒάσσια June 30, 2010 at 9:39 AM\nΚαλώς να ορίσετε φίλε μου.\nΣε αυτή την θλιμμένη ατμόσφαιρα, πάντα θα υπάρχουν πηγές για χαρά και συντροφικότητα.\nria June 30, 2010 at 2:11 PM\nσε περιμένουμε φίλε μάκη.\nείμαι σίγουρη πως θα καταφέρουμε να βρεθούμε έστω και για λίγο!\nDormammu June 30, 2010 at 3:31 PM\nΜάκη, με το καλό να έρθεις να δείς τους δικούς σου κι ελπίζω να τα καταφέρουμε να συναντηθούμε όλοι.\nLocus Publicus July 7, 2010 at 10:13 AM\nΦιλοι μου σας ευχαριστω. Καλο σας καλοκαιρι.


από MaDriDisM Την / Το Τρι 13 Ιαν 2015, 10:48 am\nΟ Κριστιάνο Ρονάλντο αναδείχθηκε ως ο κορυφαίος ποδοσφαιριστής του πλανήτη και για το 2014, καθώς κατέκτησε την Χρυσή Μπάλα για δεύτερη συνεχή χρονιά, ενώ συνολικά έχει τρεις στην καριέρα του. Στην σχετική ψηφοφορία ο Κριστιάνο συγκέντρωσε το 37,66% των ψήφων, ο δεύτερος Μέσι το 15,76% και ο τρίτος Νόιερ το 15,72%. Στις δηλώσεις του ευχαρίστησε την ομάδα, τον προπονητή και τους συμπαίκτες του, που τον βοήθησαν να κατακτήσει το βραβείο.\nΤρεις κατακτήσεις έχουν επίσης οι Κρόιφ, Πλατινί, Φαν Μπάστεν, ενώ τέσσερις έχει ο Μέσι. Όσον αφορά τις δύο συνεχόμενες κατακτήσεις, το έχουν καταφέρει και οι Κρόιφ, Κέβιν Κίγκαν, Ρουμενίγκε, Πλατινί, Φαν Μπάστεν και Μέσι.\nΣτην καλύτερη ενδεκάδα για το 2014, πέραν του Κριστιάνο, ήταν άλλοι δύο παίκτες της Βασίλισσας (Ράμος και Κρόος) και ένας πρώην παίκτης της (Ντι Μαρία). Η σύνθεση της κορυφαίας ενδεκάδας για το 2014 (όπως ψηφίζεται από 50.000 ποδοσφαιριστές) είναι: Νόιερ, Νταβίντ Λουίζ, Τιάγκο Σίλβα, Ράμος, Λαμ, Ινιέστα, Ντι Μαρία, Κρόος, Ρονάλντο, Μέσι και Ρόμπεν. Κορυφαίος τεχνικός αναδείχθηκε ο Γιόακιμ Λεβ της εθνικής Γερμανίας και καλύτερο γκολ αυτό του Κολομβιανού σταρ της Βασίλισσας, Χάμες Ροδρίγκες, που πέτυχε κατά της Ουρουγουάης στο πρόσφατο Μουντιάλ.


Αρχιμ. Δαμασκηνός Γαβαλάς: Η πίστη του Χριστού, ανθίζει παρά τις διώξεις - Συνοδοιπορία\nΙερά αγρυπνία τελέστηκε την Τρίτη 8 Οκτωβρίου, στον Ιερό Ναό Ευαγγελιστρίας Πειραιώς, στην οποία προεξήρχε και κήρυξε τον θείο λόγο, ο Αρχιμανδρίτης Δαμασκηνός Γαβαλάς, Καθηγούμενος της Ιεράς Μονής Προφήτου Ηλιού Σαντορίνης.\nΟ π. Δαμασκηνός, αναφέρθηκε στον λόγο του, στον Απόστολο Ιάκωβο τον Αλφαίο, η μνήμη του οποίου τιμάται αυτήν την ημέρα.\nΉταν αδελφός του Αποστόλου Ματθαίου. Ο ενάρετος βίος του, κέρδισε τον σεβασμό των Ιουδαίων, αλλά δεν τον γλύτωσε από έναν μαρτυρικό θάνατο.\nΓια τους Ιουδαίους, έγινε γνωστός ως ο Ιάκωβος ο δίκαιος. Ήταν πολύ ταπεινός. Φορούσε ως ένδυμα, ένα λινό ύφασμα και ήταν ανυπόδητος. «Προσευχόταν τόσες πολλές ώρες, που τα γόνατα του είχαν σκληρύνει.\nΔιέδωσε το Ευαγγέλιο του Χριστού στην Αίγυπτο και την Παλαιστίνη. Με την διδασκαλία του οι Φαρισαίοι ένοιωσαν ότι η ιουδαϊκή πίστη απειλείται.\nΠαρά τον σεβασμό που απολάμβανε, ο Ιάκωβος κατηγορήθηκε ότι παραβίαζε τον νόμο και του ζητήθηκε να απαρνηθεί δημόσια την πίστη του στον Χριστό.»\nΜπροστά στο πλήθος, συνέχισε ο π. Δαμασκηνός, δήλωσε, ότι ο Ιησούς Χριστός είναι ο μοναδικός σωτήρας.\nΕξαγριωμένοι οι Εβραίοι, τον καταδίκασαν σε σταυρικό θάνατο. Κι έτσι, ακολούθησε τα βήματα του διδασκάλου του.\nΌπως τόνισε ο ομιλητής, το μήνυμα του Αποστόλου Ιακώβου του Αλφαίου, ανανεώνεται είκοσι αιώνες τώρα και αντηχεί στην καρδιά μας, στην ζωή μας.\nΗ πίστη του Χριστού, ανθίζει παρά τις διώξεις. Όσο και να καταδιώκεται ο Χριστός, δεν καταλύεται. Όπως έγινε στο παρελθόν στη Ρωσία, αλλά και την Κίνα, όπου χρόνια τώρα συνεχίζονται η αθεΐα και οι διωγμοί.\n«Τι ήταν ο Ιάκωβος; Ότι και οι άλλοι Απόστολοι. Δώδεκα άκακα πρόβατα, απλοί άνθρωποι, αδύναμοι.\nΚαι όμως μετέβαλλαν τον κόσμο με την δύναμη του Ιησού Χριστού, με τη δύναμη του Σταυρού Του, με την δύναμη της Αναστάσεώς Του. Και με την δύναμη της Πεντηκοστής, τον φωτισμό του Αγίου Πνεύματος.»\nΗ γνώση και η επίγνωση αυτής της δυνάμεως, της πίστεως μας, μας οδηγεί στην σωτηρία, στη θέωση, στην κοινωνία με τον Κύριο στον παράδεισο.\nΑυτή είναι η πορεία της Εκκλησίας μας. Αυτή είναι η συνεχής μαρτυρία και το μήνυμα της πίστεώς μας.\nΓια να ολοκληρώσει την ομιλία του:\n«Ακολουθούμε την διδασκαλία του Κυρίου, τα βήματα των Αποστόλων, των αγίων της πίστεως μας. Ακολουθούμε, αυτήν την εμπειρία, προκειμένου να βρεθούμε στην βασιλεία των ουρανών.»


9 έξυπνoι και oικoνoμικoί τρόποι για να φέρετε το Φθινόπωρο στο καθιστικό σας 9 έξυπνoι και oικoνoμικoί τρόποι για να φέρετε το Φθινόπωρο στο καθιστικό σας\nΑρχική Όλα για το Σπίτι Καθιστικό 9 έξυπνoι και oικoνoμικoί τρόποι για να φέρετε το Φθινόπωρο στο καθιστικό...\n9 έξυπνoι και oικoνoμικoί τρόποι για να φέρετε το Φθινόπωρο στο καθιστικό σας\nΤο Φθινόπωρο αγαπά τα θερμά χρώματα αλλά και τα γήινα.\nΑναζητήστε προϊόντα που να καλύπτουν τις ανάγκες σας χωρίς να σπαταλάτε άσκοπα τα χρήματά σας.\nΟι αποχρώσεις του καφέ είναι και αυτές απόλυτα αποδεκτές στη φθινοπωρινή διακόσμηση του καθιστικού.\nΑλλάξτε με μια απόχρωση του πορτοκαλί τα καλύμματα από τα μαξιλαράκια του καναπέ.\nΘα πρέπει πάντα η προσοχή σας να μην αποσπάτε από τα κεριά όταν είναι αναμμένα γιατί το κακό δεν αργεί ποτέ να γίνει.\nΠεράστε μια κορδέλα γύρω από το μπουκέτο στην απόχρωση της επιλογής σας.\nΈξυπνη επιλογή για το ανθοδοχείο που δεν χρειάζεται και επιπλέον φροντίδα.\nΜπορείτε να βάλετε φύλλα δέντρων μέσα σε κάδρα ή κορνίζες.\nΑναζητήστε στα υπάρχοντά σας πράγματα στις αποχρώσεις του φθινοπώρου και εντάξτε τα στη διακόσμησή σας.\nΧρησιμοποιήστε καρπούς για τη διακόσμηση του δίσκου πάνω στο coffee table του καθιστικού σας.\nΠροηγούμενο άρθροChamomile nail art: Το trend που ήρθε για να μείνει και το φθινόπωρο\nΕπόμενο άρθρο15 προτάσεις για φθινoπωρινό μακιγιάζ πoυ θα σας κάνoυν να λάμψετε σε κάθε εμφάνιση


Προτεραιότητες ενόψει των εκλογών - Paraskhnio.gr\n14/06/2021 8:28 πμ\n17/06/2019 10:30 μμ\nΜε την προκήρυξη των εθνικών εκλογών, ξεκίνησε και επίσημα η –μικρή ευτυχώς– προεκλογική περίοδος. Η κυβέρνηση που θα αναδειχθεί στις 7 Ιουλίου θα κληθεί να διασφαλίσει τη σταθερότητα στη χώρα και να δημιουργήσει προϋποθέσεις ανάπτυξης και ευημερίας για τα επόμενα χρόνια.\nΑυτό που αναμένει, λοιπόν, η επιχειρηματική κοινότητα ενόψει των εκλογών είναι οι θέσεις και οι προτάσεις των πολιτικών κομμάτων, πάνω σε μια σειρά από ζητήματα καίριας σημασίας για την αγορά και για την προσπάθεια ανάκαμψης της ελληνικής οικονομίας. Οι προτεραιότητες στο πλαίσιο αυτό είναι σαφείς.\nΕίναι, κατ’ αρχήν, η αναμόρφωση του φορολογικού συστήματος, ως προϋπόθεση για την αύξηση της ανταγωνιστικότητας, τόσο των επιχειρήσεων όσο και της ελληνικής οικονομίας. Η Κεντρική Ένωση Επιμελητηρίων έχει καταθέσει προτάσεις επί συγκεκριμένων φορολογικών ζητημάτων, οι οποίες περιλαμβάνουν μεταξύ άλλων την υιοθέτηση ενιαίου συντελεστή φορολόγησης για τα φυσικά πρόσωπα της τάξης του 20%-25%, σταδιακή μείωση του συντελεστή έως το 15% για τα νομικά πρόσωπα, μείωση του κανονικού συντελεστή ΦΠΑ από 24% σε 20% και σταδιακή περαιτέρω μείωσή του έως 15%, καθώς και καθιέρωση ενιαίου συντελεστή ΦΠΑ με συγκεκριμένες εξαιρέσεις.\nΠροτεραιότητα αποτελεί, επίσης, η αναμόρφωση του ασφαλιστικού συστήματος, προκειμένου να καταστεί βιώσιμο, αξιόπιστο, δίκαιο και ταυτόχρονα φιλικό προς την ανάπτυξη και την απασχόληση. Αίτημα του επιχειρηματικού κόσμου είναι ο εξορθολογισμός των ασφαλιστικών εισφορών, που σήμερα επιβαρύνουν δυσανάλογα το μη μισθολογικό κόστος της εργασίας, καθώς και η θέσπιση πλήρους φοροαπαλλαγής για την ιδιωτική ασφάλιση.\nΕξίσου σημαντικό ζητούμενο είναι η εξυγίανση και η βελτίωση του χρηματοδοτικού περιβάλλοντος για τις επιχειρήσεις. Χωρίς υγιείς τράπεζες, χωρίς νέες πιστώσεις, χωρίς ανταγωνιστικά επιτόκια, δεν μπορούμε να ελπίζουμε σε βιώσιμη ανάπτυξη. Προϋπόθεση για να μειωθεί, συγκριτικά με τον ανταγωνισμό, το κόστος δανεισμού των ελληνικών επιχειρήσεων είναι, βεβαίως, η βελτίωση των προοπτικών της ελληνικής οικονομίας, με αντίστοιχη μείωση των spreads των ελληνικών ομολόγων. Όσον αφορά δε τις τράπεζες, είναι κατανοητό ότι εάν δεν απομακρυνθούν οι αβεβαιότητες από τους ισολογισμούς τους, όπως τα μη εξυπηρετούμενα ανοίγματα, και αν δεν υπάρξουν ξεκάθαρες προοπτικές κερδοφορίας τους, θα είναι δύσκολο να μπουν νέοι επενδυτές και να τις ενισχύσουν κεφαλαιακά για μια ακόμη φορά.\nΣυγκεκριμένα, απαιτούνται μεταρρυθμίσεις για μια αποτελεσματικότερη Δημόσια Διοίκηση, για αναβάθμιση της ποιότητας της νομοθετικής διαδικασίας και της λειτουργίας των θεσμών, επιτάχυνση των αποκρατικοποιήσεων, προσαρμογή της εργατικής νομοθεσίας στα ευρωπαϊκά δεδομένα, αναμόρφωση του πτωχευτικού κώδικα, ολοκλήρωση του εθνικού και χωροταξικού σχεδιασμού και κωδικοποίηση των χρήσεων γης.\nΧρειάζεται, επίσης, η εφαρμογή μιας νέας εθνικής πολιτικής για τη μεταποίηση –με ενίσχυση δυναμικών κλάδων, πολιτικές για τη μείωση του ενεργειακού κόστους και νέα στρατηγική για τη χρηματοδότηση επενδύσεων– αλλά και συγκεκριμένα μέτρα για την ενίσχυση της Μικρομεσαίας Επιχειρηματικότητας: ευέλικτα χρηματοδοτικά εργαλεία, κίνητρα και παρεμβάσεις που ευνοούν την επιχειρηματική μεγέθυνση, την καλλιέργεια δεξιοτήτων, την εξωστρέφεια και την πρόσβαση στην καινοτομία.\nΑπαραίτητη είναι η αποτελεσματικότερη σύνδεση των Πανεπιστημίων με τον κόσμο της παραγωγής, με σκοπό να διευκολυνθούν οι συνεργασίες με τον ιδιωτικό τομέα για τη χρηματοδότηση της έρευνας και την ανάπτυξη της καινοτομίας.\nΧρειάζεται άμεση παρέμβαση ώστε να επιλυθεί το πρόβλημα των μεγάλων καθυστερήσεων στην απονομή της δικαιοσύνης, που, πέραν όλων των άλλων προβλημάτων, δημιουργεί τεράστια προσκόμματα στην προσέλκυση επενδυτικών κεφαλαίων.\nΟι κινήσεις της επόμενης κυβέρνησης στα προαναφερόμενα σημαντικά μέτωπα θα κρίνουν σε μεγάλο βαθμό την προσπάθεια για οικονομική και κοινωνική ανάκαμψη στα επόμενα χρόνια.\nΤα Επιμελητήρια, ως θεσμικός εκφραστής της επιχειρηματικής κοινότητας, θα συνεχίσουν να διατηρούν ανοιχτούς διαύλους επικοινωνίας με τους φορείς λήψης αποφάσεων. Θα συνεχίσουν να επιδιώκουν τη συναίνεση και τη συνεργασία, θα συνεχίσουν να συμμετέχουν υπεύθυνα και εποικοδομητικά στον διάλογο, ώστε η χώρα να καταφέρει να κάνει το μεγάλο βήμα μπροστά.


Χαιρετισμός του Διοικητή της Τράπεζας της Ελλάδος κ. Γ. Α. Προβόπουλου σε διεθνές Συμπόσιο της Τράπεζας της Ελλάδος και της Ευρωπαϊκής Τράπεζας Ανασυγκρότησης και Ανάπτυξης (EBRD) με θέμα: “Growth challenges and economic integration in South Eastern Europ\n13/12/2013 - Ομιλίες\nΜε μεγάλη χαρά σας καλωσορίζω στην Τράπεζα της Ελλάδος. Θα ήθελα πρώτα να ευχαριστήσω τον Υπουργό Ανάπτυξης και Ανταγωνιστικότητας, κ. Κωστή Χατζηδάκη, και τον Πρόεδρο της Ευρωπαϊκής Τράπεζας Ανασυγκρότησης και Ανάπτυξης, Sir Suma Chakrabarti, που δέχθηκαν να είναι οι κεντρικοί ομιλητές στη σημερινή εκδήλωση. Θα ήθελα, επίσης, να καλωσορίσω τους συναδέλφους μου διοικητές των κεντρικών τραπεζών της περιοχής. Έχουμε επίσης την ευκαιρία να έχουμε κοντά μας πρώην κυβερνητικούς αξιωματούχους και εκπροσώπους από χρηματοπιστωτικά ιδρύματα και από την ακαδημαϊκή κοινότητα. Η συμμετοχή τους θα εμπλουτίσει τις συζητήσεις μας.\nΜετά την οικονομική κρίση, η περιοχή της Νοτιοανατολικής Ευρώπης βρίσκεται σε ένα οικονομικό περιβάλλον πολύ διαφορετικό από πριν. Το σημερινό συμπόσιο θα επικεντρωθεί στις προκλήσεις που δημιουργεί αυτό το νέο περιβάλλον και στη σημασία που έχει η περιφερειακή οικονομική ενοποίηση και συνεργασία. Το συμπόσιο συνδιοργανώνεται από την Τράπεζα της Ελλάδος και την Ευρωπαϊκή Τράπεζα Ανασυγκρότησης και Ανάπτυξης (EBRD) και αντανακλά την ακλόνητη δέσμευση της EBRD να συμβάλλει στις προσπάθειες για την επίτευξη διατηρήσιμης ανάπτυξης στην περιοχή.\nΠαράλληλα με την EBRD, στην αναθέρμανση της ανάπτυξης στην περιοχή συμβάλλουν η Ευρωπαϊκή Τράπεζα Επενδύσεων και η Παγκόσμια Τράπεζα. Οι τρεις οργανισμοί μαζί εγκαινίασαν ένα νέο Κοινό Πρόγραμμα Δράσης των Διεθνών Χρηματοπιστωτικών Ιδρυμάτων για την Ανάπτυξη και έχουν δεσμεύσει πόρους ύψους τουλάχιστον 30 δισεκ. ευρώ για την κεντρική και νοτιοανατολική Ευρώπη την περίοδο 2013-14. Αυτοί οι πόροι επιδιώκεται να στηρίξουν πρωτοβουλίες που αφορούν κυρίως τις υποδομές, τις επιχειρηματικές επενδύσεις και το χρηματοπιστωτικό τομέα.\nΕίναι γενικώς παραδεκτό ότι το αναπτυξιακό πρότυπο που εφάρμοζαν πολλές χώρες της περιοχής μας πριν από την κρίση δεν ήταν διατηρήσιμο. Πριν από την κρίση, η ανάπτυξη σε πολλές περιπτώσεις στηριζόταν σε μεγάλες εισροές κεφαλαίων που οδηγούσαν σε υπερβολική πιστωτική επέκταση και έξαρση των τιμών των περιουσιακών στοιχείων, παράγοντες που, με τη σειρά τους, ωθούσαν την εγχώρια ζήτηση σε υψηλά και μη διατηρήσιμα επίπεδα.\nΕπακόλουθα αυτών των εξελίξεων ήταν η συσσώρευση σοβαρών ανισορροπιών, τόσο εσωτερικών όσο και εξωτερικών, που καθιστούσαν τις χώρες της περιοχής ευπαθείς σε περίπτωση αιφνίδιας διακοπής των εισροών κεφαλαίων, καθώς και η κατάρρευση των εξωτερικών εμπορικών συναλλαγών που παρατηρήθηκε στη διάρκεια της κρίσης του 2008-2009. Επιπλέον, πριν από την κρίση, η ανάπτυξη βασιζόταν σε μεγάλες βραχυπρόθεσμες εισροές κεφαλαίων και όχι σε ξένες άμεσες επενδύσεις που είναι εξ ορισμού πιο μακροπρόθεσμες και κατά κανόνα πιο παραγωγικές. Αυτό το αναπτυξιακό πρότυπο λοιπόν δεν συνέβαλλε επαρκώς στη δημιουργία ανταγωνιστικών οικονομιών. Αντίθετα μάλιστα, οι εισροές κεφαλαίων τροφοδοτούσαν μια υπέρμετρη αύξηση της εγχώριας ζήτησης σε μη διατηρήσιμα επίπεδα.\nΚατ’ αρχάς θα πρέπει να διασφαλίσουμε ότι η ανάπτυξη δεν οδηγεί στην εμφάνιση μη διατηρήσιμων ανισορροπιών. Με άλλα λόγια, η ανάπτυξη δεν μπορεί να προέρχεται από τη διεύρυνση του δημοσιονομικού και του εξωτερικού ελλείμματος, όπως συνέβαινε πριν από την κρίση. Μάλιστα αυτές οι ανισορροπίες ήταν σημαντική αιτία λόγω της οποίας η κρίση έγινε ακόμη πιο βαθιά σε πολλές περιπτώσεις.\nΔεύτερον, είναι ανάγκη να διασφαλίσουμε μια πιο αποτελεσματική κατανομή των κεφαλαίων. Πρέπει να διασφαλίσουμε, δηλαδή, μετατόπιση των πόρων προς τους πλέον παραγωγικούς τομείς. Σ’ αυτή την κατεύθυνση, θα πρέπει να αυξηθούν οι ξένες άμεσες επενδύσεις, που ενισχύουν τη ρευστότητα και την αποτελεσματικότητα της πραγματικής οικονομίας, αλλά είναι πολύ χαμηλές μετά την κρίση. Για τους ίδιους λόγους θα πρέπει να αναζωογονηθούν οι επιχειρηματικές επενδύσεις.\nΣ’ αυτό το σημείο ανακύπτει ένα σημαντικό ζήτημα που αποτελεί και κεντρικό θέμα του συμποσίου – πρόκειται για τις μεταρρυθμίσεις που απαιτούνται για να απελευθερωθεί το αναπτυξιακό δυναμικό της περιοχής. Η περιοχή μας χρειάζεται έναν δεύτερο γύρο μεταρρυθμίσεων που θα έχουν στόχο την αύξηση της αποτελεσματικής κατανομής των πόρων και τη διασφάλιση της ομαλής λειτουργίας των αγορών.\nΓια να μπορούν όμως οι αγορές να εκπληρώνουν το ρόλο τους, θα πρέπει να λειτουργούν απρόσκοπτα. Είναι συνεπώς σημαντικό να ενισχύσουμε περαιτέρω την περιφερειακή ενοποίηση και να εξαλείψουμε τους παράγοντες που εμποδίζουν τη δημιουργία μιας ενοποιημένης αγοράς στην περιοχή. Από αυτή την άποψη, σημαντικό πρόβλημα για όλη την περιοχή αποτελούν οι δασμοί και οι περιορισμοί στο διασυνοριακό εμπόριο. Η αύξηση των εμπορικών συναλλαγών μεταξύ των χωρών της περιοχής είναι απαραίτητη για την ανάπτυξη. Θα επιτρέψει μεγαλύτερη εξειδίκευση της παραγωγής και την πραγματοποίηση οικονομιών κλίμακας, ενώ θα λειτουργεί και ως ανάχωμα απέναντι σε εξωτερικούς κλονισμούς.\nΗ δυσλειτουργία του διαύλου των τραπεζικών πιστώσεων αποτελεί ένα πρόσκομμα στην οικονομική ανάκαμψη. Η υπερχρέωση των νοικοκυριών και, σε κάποιο βαθμό, των επιχειρήσεων, αποτέλεσμα της πιστωτικής επέκτασης των προηγούμενων ετών, έχει οδηγήσει στη συσσώρευση υψηλού και αυξανόμενου ποσοστού μη εξυπηρετούμενων δανείων. Ταυτόχρονα, η απομόχλευση των ευρωπαϊκών τραπεζών έχει ως αποτέλεσμα τη σημαντική επιδείνωση των συνθηκών άντλησης ρευστότητας για τις τράπεζες. Αυτό ωθεί τις τράπεζες να εφαρμόσουν αυστηρότερα πιστοδοτικά κριτήρια για τη χορήγηση δανείων.\nΣήμερα, μια κίνηση προς την κατεύθυνση της συνένωσης δυνάμεων μεταξύ τραπεζών είναι ίσως αναγκαία προκειμένου να ενισχυθεί η αποτελεσματικότητα και να προωθηθεί η εμβάθυνση του χρηματοπιστωτικού συστήματος. Είναι σαφές ότι μια τέτοια διαδικασία θα πρέπει να πραγματοποιηθεί εύρυθμα και συντεταγμένα και πιθανόν να απαιτήσει την συμμετοχή διεθνών χρηματοπιστωτικών οργανισμών, κατά τρόπο παρόμοιο με την παρακολούθηση της απομόχλευσης των ευρωπαϊκών τραπεζών στην Νοτιοανατολική Ευρώπη (Πρωτοβουλία της Βιέννης).\nΩστόσο, δεν έχουν κατορθώσει όλες οι ελληνικές τράπεζες να αποκτήσουν και να διατηρήσουν σημαντικό μέγεθος και μερίδιο αγοράς, που είναι κρίσιμοι παράγοντες για την αποτελεσματικότητα και την κερδοφορία τους. Αυτό σημαίνει ότι υπάρχει σαφής ανάγκη για συνενώσεις, που θα μπορούσαν να θεωρηθούν ως φυσική συνέχεια της επιτυχούς ανακεφαλαιοποίησης και αναδιάταξης του ελληνικού τραπεζικού συστήματος.


Φερεντσβάρος - Ντέμπρετσεν 23/5 | Προγνωστικά για Στοίχημα\nΗμ/νια αγώνα: 23/5/2020 16:55\nΗ πρωτοπόρος Φερεντσβάρος υποδέχεται στην έδρα της την Ντεμπρετσέν σε εξ αναβολής παιχνίδι για την 1η αγωνιστική. Αυτή είναι και η πρώτη επίσημη αναμέτρηση στην Ουγγαρία μετά τη διακοπή του πρωταθλήματος στα μέσα Μαρτίου λόγω της έξαρσης του κορωνοϊού.\n* Στον Α' Γύρο: Ντεμπρετσέν - Φερεντσβάρος 1-6. Στον Β' Γύρο: Φερεντσβάρος - Ντεμπρετσέν 2-0\nΔε συνάντησε κανένα πρόβλημα στο τελευταίο της παιχνίδι (14/3) πριν τη διακοπή, διαλύοντας με 5-0 την ουραγό Νάμπι Κάποσβαρ εντός έδρας. Προηγήθηκε λίγο πριν το ημίχρονο με τον Μπολί (38’) και στο δεύτερο μέρος έδωσε διαστάσεις θριάμβου στη νίκη της με τα τέρματα των Ντα Σίλβα (58’), Μπλάζιτς (73’) και Βάργκα (85’, 90+2’).\nΜετά από 23 παιχνίδια φιγουράρει στην πρώτη θέση της βαθμολογίας και στο +3 από την 2η Φέχερβαρ έχοντας δύο παιχνίδια λιγότερα. Το ένα από τα δύο είναι το σημερινό απέναντι στην Ντεμπρετσέν, ενώ το δεύτερο είναι αυτό της Τετάρτης στην έδρα της Ούιπεστ. Γενικότερα έχει επιβαρυμένο πρόγραμμα με 10 παιχνίδια έως το τέλος Ιουνίου και χρειάζεται ειδική διαχείριση. Στα τελευταία έξι παιχνίδια πριν τη διακοπή είχε ρεκόρ 3-2-1. Διαθέτει την καλύτερη άμυνα με 19 γκολ παθητικό και τη δεύτερη καλύτερη επίθεση με 44 γκολ ενεργητικό.\nΣτο διάστημα της διακοπής έδωσε τρία φιλικά με Πακς (0-0), Ζαλαεγκέρσεγκι (2-0) και Μεζοκοβέζντι Ζόρι (0-1). «Αντιμετωπίσαμε καλούς αντιπάλους σε όλα τα προπονητικά φιλικά και ήταν βοηθητικά όσον αφορά την προετοιμασία. Σε αυτά τα παιχνίδια το αποτέλεσμα δεν είναι πρωτεύον αλλά προσφέρονται για να δοκιμάσουμε στοιχεία του παιχνιδιού που θέλουμε να χρησιμοποιήσουμε στα επίσημα παιχνίδια», δήλωσε ο τεχνικός της Σεργκέι Ρεμπρόβ και αναφέρθηκε για τα διαδοχικά παιχνίδια:«Θα είναι μια σοβαρή πρόκληση για την ομάδα, όμως και οι αντίπαλοι μας θα παίζουν σε ρυθμούς Τετάρτη-Σάββατο. Ίσως είναι πλεονέκτημα για εμάς ότι έχουμε αντίστοιχη εμπειρία όταν παίζαμε στους ομίλους του Γιουρόπα Λιγκ, όμως όπως και να έχει μας περιμένει μια δύσκολη περίοδος». Όσον αφορά το σημερινό, ο Ούγγρος τεχνικός δήλωσε ότι είναι πάντα δύσκολο να αγωνίζεσαι κόντρα στην Ντεμπρετσέν, μια σκληρή αντίπαλο.\nΑγωνιστικά Νέα: Ο διεθνής Γεωργιανός στόπερ Ντβάλι (3/0) συνεχίζει να ταλαιπωρείται από πρόβλημα τραυματισμού, δεν αγωνίστηκε στα προπονητικά φιλικά και αναμένεται να μην αγωνιστεί.\nΣτο τελευταίο της παιχνίδι πριν τη διακοπή γνώρισε βαριά εντός έδρας ήττα με 0-3 από την προτελευταία Ζαλαεγκέρσεγκι. Κακή εμφάνιση στη μεγαλύτερη διάρκεια, δέχτηκε δύο γκολ σε εννέα λεπτά (30’, 39’) και μπόρεσε να βγάλει αντίδραση, με την αντίπαλο της να πετυχαίνει και τρίτο γκολ στο 87’ για το τελικό σκορ.\nΗ διακοπή ήρθε σε καλό σημείο γι’ αυτήν, αφού βρίσκονταν σε άσχημη κατάσταση με τέσσερις ήττες στα πέντε τελευταία (1-0-4). Αυτή τη στιγμή βρίσκεται μόλις στην 8η θέση με 30 βαθμούς και μόλις στο +2 από τη ζώνη του υποβιβασμού με ένα παιχνίδι λιγότερο. Έχει τη δεύτερη χειρότερη άμυνα του πρωταθλήματος με 42 γκολ παθητικό.\nΈδωσε δύο φιλικά με την Κισβάρντα, στο πρώτο αναδείχθηκε ισόπαλη 1-1, δεχόμενη την ισοφάριση στο 90’ και στο δεύτερο πήρε δύσκολη νίκη με 2-1 με δύο γκολ στο τελευταίο τέταρτο.\n«Ανυπομονούμε για το ξεκίνημα του πρωταθλήματος. Νομίζω τα πήγαμε καλά στη μικρή προετοιμασία. Είδα παίκτες με κίνητρο και είμαι αισιόδοξος ότι στην έδρα της Φερεντσβάρος μπορούμε να πάρουμε αποτέλεσμα. Αυτήν την εβδομάδα προσπαθήσαμε να προετοιμαστούμε για τις δύσκολες καταστάσεις που συναντήσουμε κόντρα στην Φερεντσβάρος. Περιμένω ένα δύσκολο παιχνίδι αλλά εάν δείξουμε την επιθετικότητα και τη στάση που έχουμε δείξει στα εκτός έδρας, παίξουμε ποδόσφαιρο σε υψηλό επίπεδο συγκέντρωσης και περιορίσουμε τα λάθη, θα είμαστε ικανοί να σκοράρουμε απέναντι τους», δήλωσε μεταξύ άλλων ο τεχνικός της, Βιτέλκι.\nΠρώτο επίσημο παιχνίδι για τις δύο ομάδες μετά τη διακοπή του πρωταθλήματος στα μέσα Μαρτίου. Η Φερεντσβάρος βρίσκεται στο +3 από την 2η θέση με δύο παιχνίδια λιγότερα και στο σημερινό έχει ευκαιρία να αποκτήσει μεγαλύτερη διαφορά από την 2η Φέχερβαρ. Στον αντίποδα, η Ντεμπρετσέν πραγματοποιεί κακή σεζόν και βρίσκεται μόλις στο +2 από τη ζώνη του υποβιβασμού με παιχνίδι λιγότερο. Υπάρχει διαφορά δυναμικότητας ανάμεσα στις δύο ομάδες, κάτι που φάνηκε και στο πρώτο μεταξύ τους παιχνίδι, όπου η Φερεντσβάρος πήρε «διπλό» με 6-1. Δεν υπάρχει πάντως αξία στον άσο, αν θα παίζαμε κάτι θα ρισκάραμε στο 1 Ημίχρονο με τη λογική πως οι γηπεδούχοι θα επιδιώξουν να «κλειδώσουν» από νωρίς το παιχνίδι και να κάνουν διαχείριση εν όψει του επιβαρυντικού προγράμματος που ακολουθεί.\n13' Bodi Adam\n22' Siger David\n64' Pavkovics Bence\n24/11/2020 Γιουβέντους Φερεντσβάρος\n25/11/2020 Ντέμπρετσεν Σζεντλορίντσι\n€ 22,491 85.9%\n€ 1,952 7.5%\n€ 1,745 6.7%\n€ 551 44.2%\n€ 695 55.8%\n» Ο anthrvpotsvra0 με το υψηλότερο yield +15.13% έπαιξε: Ημ.2\n» Ο gnektarios, με το υψηλότερο yield +21.35% στο [ΟΥΓΓΑΡΙΑ: ΝΒ I] έπαιξε: 1\n-4.17% +15.47% +56.52% +8.28% -9.79%\n1.35 5.00 8.50 1.70 2.12\n1: Στοιχημα-τζης 1, Στοιχημα-τζης 2, Στοιχημα-τζης 3, Στοιχημα-τζης 4, Στοιχημα-τζης 5, nickbouts, dimkoufo, evangelosg, kamariza, giorgospetrakis, mpala10, I.K.83, gnektarios, baban7, stapa1973, Solon, spyrakos, takis\nX: Στοιχημα-τζης 19, Στοιχημα-τζης 20, Στοιχημα-τζης 21, Στοιχημα-τζης 22, Στοιχημα-τζης 23, filanthropos\n2: Στοιχημα-τζης 25, Στοιχημα-τζης 26, Στοιχημα-τζης 27, Στοιχημα-τζης 28, mihaielagabriela, mt1963, Totis, anthrvpotsvra0\n12: Στοιχημα-τζης 34, Mentoras\nOver: Στοιχημα-τζης 36, Στοιχημα-τζης 37, Στοιχημα-τζης 38, Στοιχημα-τζης 39, Στοιχημα-τζης 40, stelios.GR, Tsiros22, a_sco2001, CapVegoo, Mentoras\nΗμ.1: Στοιχημα-τζης 48, mpala10, Ilias, Mentoras, takis\nGoal: Στοιχημα-τζης 55, Στοιχημα-τζης 56, Στοιχημα-τζης 57, Στοιχημα-τζης 58, DEMIS, stelios.GR, a_sco2001, pantazo.71, Mentoras, Totis\n0-1 Goal: Στοιχημα-τζης 65, Στοιχημα-τζης 66, Στοιχημα-τζης 67, Στοιχημα-τζης 68, Στοιχημα-τζης 69, Στοιχημα-τζης 70, Στοιχημα-τζης 71, Στοιχημα-τζης 72\n2-3 Goals: Στοιχημα-τζης 73, Στοιχημα-τζης 74, Στοιχημα-τζης 75, Στοιχημα-τζης 76, Στοιχημα-τζης 77, Στοιχημα-τζης 78, Στοιχημα-τζης 79, Στοιχημα-τζης 80, Στοιχημα-τζης 81, Στοιχημα-τζης 82, Στοιχημα-τζης 83, Στοιχημα-τζης 84, Στοιχημα-τζης 85, Στοιχημα-τζης 86, Στοιχημα-τζης 87, Στοιχημα-τζης 88, Στοιχημα-τζης 89, Στοιχημα-τζης 90, Στοιχημα-τζης 91, Στοιχημα-τζης 92, Στοιχημα-τζης 93, Στοιχημα-τζης 94, Στοιχημα-τζης 95, Στοιχημα-τζης 96, Στοιχημα-τζης 97, Στοιχημα-τζης 98, Στοιχημα-τζης 99, Στοιχημα-τζης 100, Στοιχημα-τζης 101, Στοιχημα-τζης 102, Στοιχημα-τζης 103, Στοιχημα-τζης 104, Στοιχημα-τζης 105, Στοιχημα-τζης 106, Στοιχημα-τζης 107, Στοιχημα-τζης 108, Στοιχημα-τζης 109, Στοιχημα-τζης 110, Antonis911, samiwths2, Solon, Pant3110


7th GEN LYKEIO KALLITHEAS - To Λιώσιμο Των Πάγων\nTo Λιώσιμο Των Πάγων\nΗμερομηνία Friday, March 05 @ 16:52:51 EET\nΟΙ ΠΑΓΟΙ ΛΙΩΝΟΥΝ\nΗ ΣΤΑΘΜΗ ΤΗΣ ΘΑΛΑΣΣΑΣ ΑΝΕΒΑΙΝΕΙ\nΤΟ ΟΙΚΟΣΥΣΤΗΜΑ ΣΤΟΥΣ ΠΟΛΟΥΣ ΚΑΤΑΣΤΡΕΦΕΤΑΙ\nΟι μελλοντικές γενιές καλά θα κάνουν να σκεφτούν το παράδειγμα του Νώε και να κατασκευάσουν όσο είναι ακόμα καιρός μια κιβωτό. Σύμφωνα με μια μελέτη που είδε το φως της δημοσιότητας, κάποια πολύ μεγάλα παγόβουνα από την Ανταρκτική ταξιδεύουν προς τα ανοιχτά πολύ γρηγορότερα απ' ότι είχε υπολογιστεί.\nΑν οι πάγοι αυτοί ακολουθηθούν και από άλλους, η στάθμη της θάλασσας θα αυξηθεί κατά κάποια σημαντικά εκατοστά μέσα στα επόμενα εκατό χρόνια. Μια τέτοια άνοδος θα "έτρωγε" και θα πλημμύριζε πολλά εδάφη, θα προκαλούσε σημαντικές ζημιές στα αποθέματα γλυκού νερού, θα έβλαπτε παραθαλάσσια οικοσυστήματα και θα προκαλούσε μαζικές μετατοπίσεις παράκτιων πληθυσμών.\nΕρευνητές του Ανταρκτικού Ιδρύματος της Αργεντινής, μελέτησαν εναέριες φωτογραφίες της ανταρκτικής χερσονήσου που τραβήχτηκαν από το 2001 ως το 2002. Αναφέρουν λοιπόν στο έγκυρο περιοδικό Science ότι η κατάρρευση μεγάλων κομματιών πάγου που περιβάλλουν την Ανταρκτική χερσόνησο επιτάχυνε το Μάρτιο πέντε από τα έξι παγόβουνα της περιοχής στο δρόμο τους προς τα ανοιχτά. Ο όγκος του νερού που βρίσκεται παγιδευμένος στα παγόβουνα είναι αρκετός να ανεβάσει εντυπωσιακά τη στάθμη της θάλασσας. Τα δεδομένα της γεωλογικής εξέτασης του φαινομένου δείχνουν δυστυχώς πως η έκταση αυτών των αποσπάσεων πάγων είναι πρωτοφανής στην ιστορία του πλανήτη\nΈνα τεράστιο τμήμα πάγου με έκταση 3.250 τετραγωνικά χιλιόμετρα και πάχος 220 μέτρα αποκόπηκε στις αρχές του Φεβρουαρίου από τον κύριο όγκο των πάγων της Ανταρκτικής για να διασπαστεί στη συνέχεια σε πολλά μικρότερα παγόβουνα, μέσα σε διάστημα 35 μόλις ημερών.\nΣύμφωνα με τα λόγια των επιστημόνων που παρακολούθησαν το φαινόμενο, ήταν σαν να πλέει στον ωκεανό ένα κράτος στο μέγεθος του Λουξεμβούργου ή της μισής Κύπρου. Το παγωμένο πλωτό κρατίδιο, που ήταν γνωστό στον επιστημονικό κόσμο με την ονομασία Larsen Β, βρισκόταν στο ανατολικό τμήμα της Ανταρκτικής και υπολογίζεται ότι δημιουργήθηκε πριν από περίπου 12.000 χρόνια, κατά την τελευταία εποχή των παγετώνων.\nΗ αιτία της αποκόλλησης μιας τόσο μεγάλης έκτασης πάγου αποδίδεται στην άνοδο της θερμοκρασίας στον πλανήτη. Η μέση θερμοκρασία στην Ανταρκτική από το 1940 και μετά αυξάνεται κατά 0,5 βαθμούς Κελσίου ανά δεκαετία.\nΟι επιστήμονες έχουν υπολογίσει ότι αν μετά τον Larsen Β αποκολληθεί και ο παγετώνας Ross, πάλι στην ανατολική Ανταρκτική, κάτι που θα οδηγήσει σταδιακά στο λιώσιμό τους, η στάθμη της θάλασσας θα ανεβεί κατά πέντε μέτρα μέσα σε λίγα χρόνια\nΜέσα στο 2005, έλιωσαν στο Βόρειο Πόλο ένα εκατομμύριο 300 χιλιάδες τετραγωνικά χιλιόμετρα πάγων, περισσότερα από ότι συνήθως λιώνουν σε ένα χρόνο. Τούτο σημαίνει ότι μειώθηκε η κατάλευκη από τα χιόνια και τους πάγους επιφάνεια της Αρκτικής, που αντανακλά τις ηλιακές ακτίνες, κι αυξήθηκε η συγκριτικά πιο σκούρα επιφάνεια της ανοιχτής θάλασσας, που απορροφά την θερμότητα των ηλιαχτίδων. Με τη σειρά της, η αύξηση της θαλάσσιας θερμοκρασίας στην περιοχή επιταχύνει το λιώσιμο του πάγου που έχει απομείνει εκεί\nΟι πάγοι της Αρκτικής προστατεύουν τις ακτές των νησιών της περιοχής από την ανοιχτή θάλασσα. Αλλά καθώς οι πάγοι υποχωρούν, χωριουδάκια σαν αυτό κινδυνεύουν να παρασυρθούν στον ωκεανό..\nΑν λιώσει μέρος των πάγων της Γροιλανδίας ή της δυτικής Ανταρκτικής θα προκληθεί ανύψωση των υδάτων κατά 7 μέτρα περίπου.\nΑν λιώσουν οι πάγοι και της Γροιλανδίας αλλά και της δυτικής Ανταρκτικής η ανύψωση υδάτων θα φτάσει τα 13 μέτρα.\nΚαι τέλος το πιο αποκαλυπτικό σενάριο: αν λιώσουν οι πάγοι της ανατολικής Ανταρκτικής, το ύψος της θάλασσας θα αυξηθεί κατά 84 μέτρα!\nΑυτό το σενάριο θα οδηγούσε σε ανύψωση των υδάτων κατά 6-7 μέτρα με αποτέλεσμα να εξαλειφθεί το κέντρο του Λονδίνου και να αποκοπούν άλλες παραλιακές πόλεις, όπως το Μπρίστολ και το Πλίμουθ, καθιστώντας τις & πόλεις-νησιά !\nΜε το σενάριο της ανύψωσης των υδάτων κατά 13 μέτρα, ένα μεγάλο μέρος της αγγλικής ενδοχώρας θα βυθίζονταν κάτω από τα νερά. Το σενάριο αυτό θα επηρεάσει περιοχές όπως η ανατολική Αγγλία καθώς και περιοχές γύρω από το κανάλι του Μπρίστολ.\nΤο πιο τραγικό σενάριο είναι αυτό της ανόδου των υδάτων κατά 84 μέτρα, το οποίο όπως τονίζουν οι ειδικοί θα συμβεί μόνο αν δεν ληφθούν μέτρα για την μείωση των αερίων εκπομπών άνθρακα (το απίθανο θα ήταν να ληφθούν μέτρα!). Σε αυτή την περίπτωση οι μόνες περιοχές που θα εξείχαν σαν νησιά από τη θάλασσα, θα ήταν οι λόφοι και τα βουνά της δυτικής Αγγλίας, της Ουαλίας και της Σκωτίας. Αν θέλετε να το πούμε αλλιώς: Η Βρετανία θα συνεχίσει να είναι μια νησιωτική χώρα, αλλά με περισσότερα νησιά και δίχως τα μεγάλα αστικά της κέντρα!


Ποιες είναι οι πιο συχνές φαντασιώσεις των γυναικών; - Woman In Love\nΠολλά ζευγάρια δεν τολμούν να ξεστομίσουν τις σεξουαλικές τους φαντασιώσεις και να ξεφύγουν από τα στερεότυπα και τα συνηθισμένα. Είναι κάτι όμως που πρέπει να συμβαίνει ώστε να μάθουν καλύτερα ο ένα το άλλο. Και σίγουρα θα του δέσει. Πάμε να δούμε τι φαντασιώσεις κάνουν οι γυναίκες και δεν τολμούν να πουν.\nΣεξ με έναν άγνωστο. Το σεξ με έναν όμορφο άγνωστο άνδρα αποτελεί ίσως την πιο συχνή φαντασίωση των γυναικών.\nΝα εξουσιάζονται από τη σχέση τους. Ως ένα σημείο κάθε γυναίκα έχει φαντασιωθεί να την εξουσιάζει ο σύντροφός της κατά τη διάρκεια της σεξουαλικής επαφής. Η γυναίκα είναι τόσο ακαταμάχητη και σέξι που δεν μπορεί να κρατηθεί ο σύντροφος της!\nΤο σύντροφό τους με κάποια ενδυμασία. Ακόμα και αν δεν τον παραδέχονται, σχεδόν όλες οι γυναίκες αγαπάνε τους άνδρες που παίζουν και που τολμούν να κάνουν ασυνήθιστα πράγματα στο σεξ. Η ενδυμασία προσδίδει κάποιο κύρος και η γυναίκα νιώθει ότι ο σύντροφός της είναι γενναίος, ατρόμητος.\nΣεξ σε εξωτερικό χώρο. Ακόμα και η πιο ντροπαλή γυναίκα έχει φαντασιωθεί ότι κάνει σεξ σε ένα χώρο εκτός κρεβατοκάμαρας. Είναι κάτι που ανεβάζει την αδρεναλίνη και ανάβει τα αίματα.


Υλικό για Δημιουργική Διδασκαλία : ΔΕΠΥ\nΤι θα ζητούσε αν μπορούσε ένα παιδί με διαταραχή ελλειμματικής προσοχής και υπερκινητικότητα από τους γονείς του.\n- Η πάθησή μου είναι μία πραγματικότητα. Είναι ένα σύνδρομο. Δυστυχώς καταγράφω ό,τι πέσει στην αντίληψη μου χωρίς να μπορώ να το φιλτράρω, μαθαίνω με έναν ανοργάνωτο και τυχαίο τρόπο και "πετάγομαι" από το ένα θέμα στο άλλο χωρίς να μπορώ να ελέγξω τον εαυτό μου.\n- Δεν είμαι χαζός/χαζή. Το ξέρω ότι δυσκολεύομαι να μάθω κάποια απλά πράγματα. Όμως την ώρα που προσπαθώ να συγκεντρωθώ, το σώμα μου μού ζητάει να κουνηθώ και το μυαλό μου δεν μπορεί να σταθεροποιηθεί σε αυτό που προσπαθώ. Πόσο με κουράζει αυτό!\n-Όταν με ρωτάτε ευθέως για ένα γεγονός, δεν είμαι σε θέση να το περιγράψω ή μιλάω λίγο γι' αυτό. Επίσης όταν γράφω γρήγορα, ο γραφικός χαρακτήρας μου είναι άσχημος, σχεδόν δυσανάγνωστος κάτι που με απογοητεύει πολύ και ας μην το δείχνω. Τέλος όταν διαβάζω, δεν καταφέρνω να κατανοήσω το κείμενο και πολλές φορές πρέπει να μου το εξηγήσετε ξανά και ξανά.\n- Δε θέλω δραστηριότητες πάνω από τις δυνάμεις μου. Κουράζομαι και απογοητεύομαι. Περιμένετε, θα μεγαλώσω!\n- Οι δυσκολίες μου που συνδέονται με τη διατήρηση της προσοχής και τον αυτοέλεγχο μου χειροτερεύουν ή καλυτερεύουν κατά περιόδους, χωρίς να υπάρχει κάθε φορά λογική εξήγηση για αυτό.\n- Βλέπω πόσο χαίρεστε όταν είμαι καλύτερα και βλέπω πόσο απελπίζεστε όταν "ξαναπέφτω".\n- Μην πέφτετε σε αντιφάσεις. Με μπερδεύετε έτσι αφάνταστα και με κάνετε να χάνω την πίστη μου σε εσάς.\n- Το ξέρω ότι είναι πολύ δύσκολο και κουραστικό να έχετε ένα παιδί σαν εμένα. Σας ζαλίζω όλη την ώρα και συχνά ντρέπεστε για εμένα.\n- Μη φοβάστε να είστε σταθεροί μαζί μου. Αυτό θα με κάνει να νοιώθω περισσότερη σιγουριά. Έτσι βάζετε τάξη στο χάος μου.\n- Μην ξεχνάτε όταν με βλέπετε να είμαι πολύ ενοχλητικός και η συμπεριφορά μου είναι πολύ αρνητική (μπορεί να χτυπάω ή να βρίζω) ότι δεν θέλω να σας πληγώσω. Θέλω να είμαι "καλός" και να με αγαπάτε, αλλά δεν μπορώ να είμαι ήρεμος. Άλλωστε έχω πληγωθεί πολύ και από την απόρριψη από τους συμμαθητές και πιθανά και τους δασκάλους μου.\n- Μη με βομβαρδίζετε με την έννοια του "καλού παιδιού". Κάποιες φορές θα γίνω και "κακός-ή".Αγαπάτε με για αυτό που είμαι και δώσε μου να καταλάβω ό,τι έκανα (θετικό ή αρνητικό, επιβράβευση ή επίπληξη).\n- Έχω μία μεγάλη υπερευαισθησία που συνδέεται με παρορμητικότητα και κατευθύνεται από το συναίσθημα μου με αποτέλεσμα να μην αντέχω την κριτική. Η διάθεση μου μπορεί να αλλάξει γρήγορα και πολύ έντονα εξαιτίας κάποιων πολύ μικρών και ασήμαντων πραγμάτων. Θέλω να το ξέρεις αυτό κάθε φορά που με βλέπετε να κάνω "έκρηξη".\n- Μη μου αφαιρείτε το δικαίωμα του να θυμώνω, ακόμη και μαζί σας. Είναι και αυτό συναίσθημα και πρέπει να εκδηλωθεί. Προστατεύστε με από τον θυμό μου και μάθετε με να τον διοχετεύω σωστά.\n- Μη μου δίνετε επιπόλαιες υποσχέσεις. Νοιώθω πολύ περιφρονημένος όταν δεν τις κρατάτε.\n- Μη με απειλείτε, μη με εκβιάζετε. Έτσι δεν μαθαίνω, φοβάμαι και ίσως καταφύγω στην ψευτιά ή στην επιθετική ενέργεια για να καλύψω τον φόβο μου.\n- Μη μου κάνετε παρατηρήσεις μπροστά σε κόσμο αν μπορείτε. Αυτό μου το κάνουν όλοι και συνέχεια γιατί είμαι "άτακτο" και "κακό" παιδί. Θα προσέξω περισσότερο αυτό που θα μου πείτε, αν μου μιλήσετε ήρεμα, μια στιγμή που θα είμαστε οι δυο μας. Επίσης μη μου κάνετε συνεχώς παρατηρήσεις. Γιατί τότε θα χρειασθεί να προστατεύσω τον εαυτό μου κάνοντας τον κουφό.\n- Έχω έντονο το αίσθημα του δικαίου. Θυμώνω πολύ και αισθάνομαι άχρηστος όταν με αδικείτε. Με ενοχλεί όταν με κατακρίνετε για κάτι που δεν μπορώ να κάνω. Το ξέρω ότι δεν μπορώ να το κάνω και θυμώνω και εγώ με τον εαυτό μου!\n- Μη διανοηθείτε ποτέ πως θα πέσει η υπόληψή σας αν μου ζητήσετε συγνώμη. Μια τίμια αναγνώριση ενός λάθους σας, μου δημιουργεί πολύ θερμά συναισθήματα απέναντί σας και μου μαθαίνει να ζητώ και εγώ συγγνώμη για τα σφάλματά μου (που μάλλον είναι και αυτά πολλά).\n- Μη μου δημιουργείτε το συναίσθημα πως τα λάθη μου είναι αμαρτήματα (ενοχή). Μπερδεύονται έτσι μέσα μου όλες οι αξίες που έχω μάθει να αναγνωρίζω και μειώνεται η αυτοπεποίθησή μου.\n- Έχω διαφορετικούς βιορυθμούς και μπορεί να κοιμάμαι λιγότερο απ' ό,τι τα άλλα παιδιά. Ο εγκέφαλος μου χρειάζεται χρόνο για να μπορεί να "αποσυνδεθεί". Έτσι, το πρωί συχνά χρειάζομαι χρόνο για να ξεκινήσω κανονικά τη μέρα μου και συχνά είμαι από το πρωί κουρασμένος.\n- Μη δίνετε μεγάλη σημασία στις μικροαδιαθεσίες μου. Καμιά φορά δημιουργούνται ίσα - ίσα για να κερδίσω την προσοχή που ζητούσα. - Δεν δέχομαι εύκολα τη σωματική επαφή. Έχω αυτό που λένε απτική αμυντικότητα. Δέχομαι από μερικούς ανθρώπους χάδια, ενώ δεν μπορώ από άλλους. Αυτό δεν σημαίνει ότι τους αντιπαθώ. Μάλλον προτιμάω τα ελαφρά χάδια στην πλάτη.\n- Αντιμετωπίζω δυσκολίες με τους συνομηλίκους μου, καθώς με την παρορμητικότητα μου δείχνω συχνά μικρότερο από την ηλικία του κάνοντας "χαζά" πράγματα. Το ξέρω ότι αντιδρώ με παρορμητικό, συχνά υπερβολικό τρόπο. Ξαφνικά ενεργώ με απρόβλεπτο τρόπο, πετάγομαι ή λέω κάτι άσχετο με τη συζήτηση την ώρα που οι άλλοι μιλούν, καταστρέφω κάποιο αντικείμενο, δεν τηρώ τους κανόνες του παιχνιδιού, θυμώνω εύκολα ή δείχνω προσβεβλημένο. Εξ αιτίας αυτού οι άλλοι ενοχλούνται ή πιστεύουν ότι "δεν είναι στα λογικά μου". Συχνά δεν με θέλουν στα σπίτια τους και αυτό σας έχει απομονώσει από τις παρέες σας.\n- Μη με συγκρίνετε με άλλα παιδιά. Νοιώθω πολύ άσχημα, χάνω τον εαυτό μου. Είμαι μοναδικός-(ή).\n- Μη με προστατεύετε από τις συνέπειες των πράξεων μου. Χρειάζεται καμιά φορά να πάθω για να μάθω.\n- Τα πηγαίνω καλύτερα με αρκετά πιο μεγάλα παιδιά (αυτά εκτιμούν αφενός το γεγονός ότι επικοινωνούν εύκολα μαζί μου χάρη στην προθυμία μου να ασχοληθώ με νέα πράγματα και επιπρόσθετα πιστεύουν ότι ασκούν επίδραση πάνω του). Επίσης τα πηγαίνω καλά και με αρκετά μικρότερα παιδιά (αυτά επωφελούνται από την ανάγκη μου να πάρω τον ρόλο του δυνατού και να προσφέρω βοήθεια, τη στοργικότητα μου και τον ταχύτατο ρυθμό με τον οποίο αλλάζω νέα παιχνίδια). Με τους συνομηλίκους τα καταφέρνω καλά όταν αυτοί έχουν την ίδια ή ακριβώς την αντίθετη ιδιοσυγκρασία, ειδικά στην παιδική και εφηβική ηλικία.\n- Μη ξεχνάτε πόσο γρήγορα μεγαλώνω όπως όλα τα παιδιά, περνώντας από διάφορες φάσεις. Σταθείτε δίπλα μου σε κάθε στιγμή και προσπαθήστε σας παρακαλώ να προσαρμόζετε την στάση σας στις ανάγκες μου.\n- Μη με παραχαϊδεύετε (υπερπροστασία). Ξέρω πολύ καλά πως δεν θα πρέπει να μου δίνετε οτιδήποτε ζητώ. Σας δοκιμάζω για να δω. Θέλω να μάθω να αντέχω στις ματαιώσεις. Αλλιώς υποφέρω.\n- Παίξτε μαζί μου. Σας θέλω γιατί μου αρέσετε. Σας έχω ανάγκη για να με οδηγήσετε στα μονοπάτια της φαντασίας και του παραμυθιού.\n- Πηγαίνετε με σε κάποιον ειδικό για να με βοηθήσει. Πίστεψέ με, δεν μπορείτε από μόνοι σας να αντιμετωπίσετε αυτό που μου συμβαίνει. Ελάτε σε συνεργασία με τον δάσκαλό μου. Έτσι και εκείνος θα καταλάβει ότι προσπαθείτε για εμένα και δεν είναι μόνος του αλλά και εγώ θα ξέρω ότι δεν είμαι μόνος μου στον αγώνα μου.\n- Μην προσπαθείτε με τις ερωτήσεις σας να μου προσφέρετε έμμεσα την απάντηση. Έχω δικαίωμα να έχω τη δική μου γνώμη. Δώστε μου περιθώρια να την πω και να εκφράσω τα συναισθήματά μου.\nΑναρτήθηκε από Χρύσα Πιπιλή στις 9:06 μ.μ.\nΈνα μουσείο μαθηματικών\nΜια θεωρητική προσέγγιση των μαθησιακών δυσκολιών\nΜια ήπειρος ... αρχική σελίδα\nΚαλύτεροι βαθμοί στα κορίτσια λόγω καλής συμπεριφο...\nΤο φύλο και η αναγνωστική ικανότητα\nΜια πολύ μακρινή ιστορία\nΗ τεχνολογία στην υπηρεσία του ανθρώπου\nΠερισσότερο χαρούμενοι όσοι ζουν σε πράσινα περιβά...\nΈνα πρωτότυπο κίνητρο για κομποστοποίηση τροφίμων\nΑνοιχτοί χώροι για κάθε μαθητή\nΌταν η παραδοσιακή τάξη δίνει τη θέση της σε ανοιχ...\n"Τα σχολεία που θα θέλαμε"\nΌταν μια ολόκληρη τάξη οργανώνει ... διάσωση εξαφα...\nΔιάβασμα για 15 λεπτά\nΑξιοποίηση της Οδύσσειας σε ένα σχολείο του εξωτερ...


Ο Ορνός είναι ένας οικισμός πολύ κοντά στη Χώρα, περίπου στα 2 χλμ., που τελευταία εξελίσσεται έντονα τουριστικά. Διαθέτει πλειάδα εστιατορίων, καφέ και μπαρ, ενώ η παραλία του είναι πανέμορφη, με ατμοσφαιρικά beach bar restaurants. Πολύ κοντά βρίσκεται η δημοφιλής παραλία Ψαρού που είναι οργωνωμένη και με θαλάσσια σπορ.\nΟ Ορνός είναι ένας οικισμός, του οποίου η τουριστική κίνηση τα τελευταία χρόνια έχει εξελιχθεί ιδιαίτερα. Διαθέτει πλειάδα εστιατορίων, καφέ και μπαρ, ενώ η παραλία του είναι πανέμορφη, με ατμοσφαιρικά beach bar restaurants. Χαρακτηριστικό του είναι το μικρό απάνεμο λιμανάκι. Η θάλασσα είναι προφυλαγμένη από τα μελτέμια με αποτέλεσμα να αποτελεί αγκυροβόλιο για καΐκια, ψαρόβαρκες αλλά και σκάφη αναψυχής. Η περιοχή εξελίσσετε με ραγδαίους ρυθμούς και αποτελεί πλέον ένα δημοφιλές τουριστικό θέρετρο. Εδώ θα βρείτε πολλά ξενοδοχεία και ενοικιαζόμενα δωμάτια. Σε κοντινή απόσταση βρίσκεται η παραλία Ψαρού, στην οποία υπάρχει δυνατότητα για θαλάσσια σπορ.\nΣε απόσταση 4,5 χιλιομέτρων νοτιοδυτικά της Χώρας βρίσκεται ο γραφικός οικισμός Ορνός. Ο Ορνός είναι η απόληξη του νέου Περιφερειακού δρόμου που ξεκινά από τον Τούρλο, στα βόρεια της Χώρας. Εκεί βρίσκεται το πρόσφατα αναβαθμισμένο δημοτικό Γήπεδο και το εργοστάσιο Αφαλάτωσης.\nΑπάνεμη νότια παραλία με ψιλή άμμο. Αποτελεί γραφικό λιμανάκι ψαράδων και ασφαλές αγκυροβόλιο σκαφών αναψυχής. Είναι μια οργανωμένη παραλία που διαθέτει τα πάντα, ιδανική για οικογενειακές διακοπές.\nΚΤΕΛ ξεκινά από την Φάμπρικα με κατεύθυνση τον Ορνό.\nΚΤΕΛ: 22890 23360, 26797\nΚατάλογος επιχειρήσεων για Ορνός\nΧάρτης για Ορνός\nΣχετικά άρθρα για Ορνός\nΑφιερώματα για Ορνός


ΓΙΑ ΤΟ ΜΗΔΕΝ ΚΑΙ ΤΟ ΑΠΕΙΡΟ ΤΟΥ ΑΡΘΟΥΡ ΚΑΙΣΛΕΡ. Ή ΤΟ ΒΟΥΤΗΓΜΕΝΟ ΣΤΟ ΑΙΜΑ ΛΥΚΟΦΩΣ ΤΗΣ ΟΚΤΩΒΡΙΑΝΗΣ ΕΠΑΝΑΣΤΑΣΗΣ.\nΒρίσκεστε εδώ: Home Κείμενα K.Δεσποινιάδη Κείμενα-Δεσποινιάδη ΓΙΑ ΤΟ ΜΗΔΕΝ ΚΑΙ ΤΟ ΑΠΕΙΡΟ ΤΟΥ ΑΡΘΟΥΡ ΚΑΙΣΛΕΡ. Ή ΤΟ ΒΟΥΤΗΓΜΕΝΟ ΣΤΟ ΑΙΜΑ ΛΥΚΟΦΩΣ ΤΗΣ ΟΚΤΩΒΡΙΑΝΗΣ ΕΠΑΝΑΣΤΑΣΗΣ.\nΓια το μηδέν και το άπειρο του Άρθουρ Καίσλερ\nΉ το βουτηγμένο στο αίμα λυκόφως της οκτωβριανής επανάστασης\n“ο κίνδυνος δεν είναι ότι μπορούμε να ξυπνήσουμε ένα πρωί και να βρεθούμε σ’ ένα φασιστικό κόσμο. Ο κίνδυνος είναι ότι πέσαμε στο κρεβάτι την προηγούμενη νύχτα, σ’ έναν κόσμο που είχε γίνει φασιστικός, χωρίς να το πάρουμε είδηση”\n«Είσαστε άθλια απομονωμένα υποκείμενα. Χρεοκοπήσατε. Ο ρόλος σας τελείωσε. Πηγαίνετε εκεί που ανήκετε, στο σκουπιδοτενεκέ της ιστορίας». Με αυτά τα λόγια κατακεραύνωσε ο Τρότσκι τους Μενσεβίκους τον Οκτώβρη του 1917. Λίγα χρόνια αργότερα, ο ίδιος θα βρεθεί όχι μόνο στο σκουπιδοτενεκέ της ιστορίας, αλλά και δολοφονημένος, με τσεκούρι, από έναν σταλινικό πράκτορα –τον Ραμόν Μερκαντέρ- θύμα ενός καθεστώτος που κι αυτός εξέθρεψε και πάλεψε με όλες του τις δυνάμεις για να στεριώσει. Θύμα μιας λογικής που περιέχεται, εν πολλοίς, στα παραπάνω λόγια του. Θύμα μιας πρακτικής που έφτασε στο σημείο να κατασφάξει τους ναύτες της Κροστάνδης (αυτό το προπύργιο της επανάστασης, όπως έλεγαν, λίγα χρόνια πριν, οι ηγέτες των μπολσεβίκων), πνίγοντας στο αίμα την εξέγερσή τους, εν ονόματι, υποτίθεται, της επανάστασης. Κατ’ ουσίαν όμως εν ονόματι του Κόμματος, εν ονόματι του καθεστώτος και της «υπέρτατης αλήθειας» που αυτό αντιπροσώπευε . Οποιαδήποτε διαφορετική φωνή ήταν “αντιδραστική, πραχτόρικη και αντεπαναστατική” και έπρεπε να εξαφανιστεί. Να εξοντωθεί με κάθε τρόπο. Το ερώτημα ποιος ορίζει τι είναι αληθινό δεν απαντήθηκε ποτέ. Το Κόμμα, αφού μετέτρεψε την επανάσταση σε κράτος και αφού από “πρωτοπορία που μόνο σκοπό έχει να ενσταλάξει στους εργάτες την ταξική συνείδηση που τους έλειπε”, μετατράπηκε σε ένα στυγνό γραφειοκρατικό-ολοκληρωτικό μηχανισμό, που όμοιό του δεν γνώρισε η ιστορία, άρχισε να εκκαθαρίζει τους αντιπάλους του. Δεν αρκέστηκε μόνο στους αναρχικούς της Κροστάνδης και του Μάχνο, αλλά προχώρησε και στους εσωτερικούς του αντιπάλους. Όταν ο Λένιν, το 1921, έθετε εκτός νόμου την Εργατική Αντιπολίτευση της Αλεξάνδρας Κολλοντάι, ωρυόμενος: “να τελειώνουμε πια με τις αντιπολιτεύσεις!”, έβαζε τα θεμέλια αυτού του οικοδομήματος.\nΈνα ένα τα παλιά στελέχη των Μπολσεβίκων, οι άνθρωποι που οργάνωσαν και στήριξαν, στα δύσκολα χρόνια του τσαρικού καθεστώτος, την υπόθεση της επανάστασης, άρχισαν να εκκαθαρίζονται από το μπολσεβίκικο τερατούργημα ως προδότες και εχθροί της επανάστασης. Η ιστορία βουβάθηκε. Το καθεστώς που κατέσφαξε τους ναύτες της Κροστάνδης επειδή προέβαλαν το «αντεπαναστατικό» σύνθημα “όλη η εξουσία στα Σοβιέτ” δεν είχε, προφανώς, κανέναν δισταγμό. Συνέλαβε, καταδίκασε, εξόρισε και εκτέλεσε, με τους πλέον ανατριχιαστικούς τρόπους, πολλά από τα άλλοτε κορυφαία στελέχη των μπολσεβίκων. Και όχι μόνο αυτό. Προέβη σε μια από τις πιο ανατριχιαστικές πρακτικές που εφάρμοσε ποτέ εξουσιαστικός μηχανισμός. Τις περιβόητες δίκες της Μόσχας. Σε αυτές πάμπολλα στελέχη της λεγόμενης παλαιάς φρουράς εξευτελίστηκαν παραδεχόμενοι δημόσια, κατόπιν βασανιστηρίων και ψυχολογικών πιέσεων φυσικά, τα πλέον παράλογα πράγματα. Ότι πράγματι υπήρξαν εχθροί της επανάστασης, ότι σε όλη τους την ζωή δεν έκαναν τίποτα άλλο απ’ το να την υπονομεύουν. Ποιοι; Αυτοί που έφαγαν τα νιάτα τους στις εξορίες και στις φυλακές του τσαρικού καθεστώτος προετοιμάζοντάς την! Παρασύρθηκαν, ομολογούν, και πρέπει να πληρώσουν. Παρακαλούν όμως το καθεστώς να δείξει επιείκεια.\nΑυτές τις δίκες πραγματεύεται ο Άρθουρ Καίσλερ στο μυθιστόρημά του Το μηδέν και το άπειρο, που εκδόθηκε πρόσφατα από τις εκδόσεις Νησίδες, σε καλή μετάφραση του Βασίλη Τομανά.\n“Η πόρτα του κελιού βρόντηξε πίσω από τον Ρουμπασόφ”. Με αυτή τη φράση ξεκινά το μυθιστόρημα του Καίσλερ που περιγράφει τη σύλληψη του Νικολάι Σαλμάνοβιτς Ρουμπασόφ, τις ανακρίσεις του και τελικά την εκτέλεσή του. Ο Ρουμπασόφ είναι ένα μπολσεβίκος της λεγόμενης παλιάς φρουράς, απ’ τους πρωτεργάτες της επανάστασης. Έχει ελιχθεί και έχει επιβιώσει από πολλές εκκαθαρίσεις. Κάποτε, όμως, έρχεται και η δική του σειρά. Συλλαμβάνεται από το καθεστώς που ο ίδιος είχε υπηρετήσει πιστά. Η περίπτωσή του μας φέρνει αμέσως στο μυαλό την πραγματική ιστορία αρκετών στελεχών των μπολσεβίκων. Όπως σημειώνει ο Μωρίς Μερλώ-Ποντύ στο βιβλίο του Ανθρωπισμός και τρομοκρατία (εκδ. Εξάντας), ο Ρουμπασόφ έχει τα φυσικά χαρακτηριστικά του Ζηνόβιεφ και τα ψυχικά του Μπουχάριν.\nΣτη φυλακή ο Ρουμπασόφ σκέφτεται τι ήταν η επανάσταση, τι πήγε λάθος, αν θα μπορούσαν τα πράγματα να πάρουν διαφορετικό δρόμο. Λέει χαρακτηριστικά: “όλες μας οι αρχές ήταν σωστές –όλα όσα κάναμε ήταν λαθεμένα. Ο αιώνας μας είναι άρρωστος. Διαγνώσαμε επακριβέστατα την αρρώστια και τα αίτια που την προκαλούν, μα όποτε χρησιμοποιήσαμε το νυστέρι ανοίξαμε καινούριες πληγές. Ο λαός θα έπρεπε να μας είχε αγαπήσει. Αλλά μας μισεί. Γιατί είμαστε τόσο μισητοί και αποκρουστικοί; ”. Ξεκάθαρη απάντηση αδυνατεί να δώσει. Επιπλέον, μέσα στη φυλακή έρχεται αντιμέτωπος με μεθόδους που κι αυτός χρησιμοποιούσε όταν βρισκόταν στην απέναντι πλευρά. Τότε είχε υπερασπιστεί, με κάθε είδους θεωρητικούς ελιγμούς, κάθε αλλαγή «γραμμής», κάθε παλινωδία και κάθε τυχοδιωκτισμό του Κόμματος, βοηθώντας στην καταδίκη μελών που απλά διατύπωσαν διαφορετικές απόψεις ή κάποιες επιφυλάξεις. Έτσι, αυτός που πριν μερικά χρόνια, όταν το κίνημα είχε καταρρεύσει αλλά η Επιτροπή Πληροφοριών και Ελέγχου, της οποίας ήταν επικεφαλής, ήταν το μόνο πράγμα που συνέχιζε να λειτουργεί, υποστήριζε πως: “το Κόμμα δεν μπορεί να κάνει λάθος. Εσύ και εγώ μπορούμε να κάνουμε λάθος. Αλλά το Κόμμα όχι. Το Κόμμα είναι η ενσάρκωση της επαναστατικής Ιδέας στην Ιστορία. Η Ιστορία δεν γνωρίζει ενδοιασμούς και δισταγμούς. Αδρανής και αλάνθαστη κυλάει προς το στόχο της. Σε κάθε καμπή του ρου της αποθέτει τη λάσπη που κουβαλάει και ξεβράζει τα κουφάρια των πνιγμένων. Η Ιστορία γνωρίζει τον δρόμο της. Δεν κάνει λάθη. Όποιος δεν έχει τυφλή πίστη στην Ιστορία, δεν ανήκει στο Κόμμα”, φτάνει τώρα σε αντίθετα συμπεράσματα. “Το Κόμμα δεν ήταν πια πολιτική οργάνωση. Ήταν μόνο μια εκατόγχειρη και εκατοντακέφαλη μάζα ματωμένης σάρκας. Όπως τα μαλλιά και τα νύχια ενός ανθρώπου εξακολουθούν να μεγαλώνουν και μετά το θάνατό του, έτσι και το κίνημα εξακολουθούμε να το συναντάμε σε μεμονωμένα κύτταρα, σε μεμονωμένους μυς και σε μεμονωμένα άκρα του νεκρού Κόμματος ”.\nΗ μία βάση, λοιπόν, πάνω στην οποία δομεί το μυθιστόρημά του ο Καίσλερ είναι οι σκέψεις και οι αναμνήσεις του Ρουμπασόφ ενώ βρίσκεται στο κελί του πριν αρχίσουν οι ανακρίσεις και στα διαλείμματα ανάμεσα σε αυτές. Η άλλη είναι οι ανακρίσεις. Μέσα από αυτές βλέπουμε ξεκάθαρα πώς γίνεται η σταδιακή μετάλλαξη ενός αθώου σε ένοχο, όχι απέναντι στην κατηγορούσα αρχή, αλλά απέναντι στην ίδια του τη συνείδηση που είναι και το πιο τραγικό. Αυτό, άλλωστε, είναι και ένα από τα χαρακτηριστικά για τα οποία έμειναν στην ιστορία οι δίκες της Μόσχας.\nΟι ανακρίσεις, που σημειωτέον διεξάγονται με επιστημονικό τρόπο, ο οποίος οδηγεί στη σωματική και ψυχολογική καταρράκωση του ανακρινόμενου, έχουν δύο στόχους. Ο ένας είναι να δικαιολογήσει το κόμμα δημόσια τις αποφάσεις που έχει, ούτως ή άλλως, πάρει για την τύχη του κατηγορούμενου, για να υπάρχει και κάποια επίφαση δικαιοσύνης και δημοκρατικότητας. Ο άλλος, και από μια άποψη ο πιο ανατριχιαστικός, είναι για να πειστεί ο ίδιος ο ανακρινόμενος για την ενοχή του. Και στην προκειμένη περίπτωση όντως αυτό γίνεται. Ο Ρουμπασόφ σημειώνει κάπου στο ημερολόγιο της φυλακής: “Δεν πιστεύω πια πως είμαι αλάθητος. Γι’ αυτό είμαι χαμένος”. Η διαπίστωση αυτή είναι η αρχή του τέλους.\nΠέραν αυτών των δύο, όμως, ο Καίσλερ με τις ανακρίσεις μας δείχνει, ιδιοφυώς, και κάτι άλλο. Τον πυρήνα της αποτρόπαιης φύσης του μπολσεβίκικου ολοκληρωτισμού, που εκείνη την εποχή, στο πρόσωπο του Στάλιν, είχε βρει τον πλέον σκληρό και αδίστακτο εκφραστή του. Και το ενδιαφέρον είναι πως αυτή η φύση του καθεστώτος δεν αναδύεται από τα λόγια του ανακρινόμενου, αλλά δια στόματος των απολύτων εκφραστών του, των ανακριτών.\nΚάποια στιγμή, για παράδειγμα, στην διάρκεια της πρώτης ανάκρισης λέει στον Ρουμπασόφ ο ανακριτής Ιβανόφ: “Είπες επανειλημμένα πριν λίγο Εσείς –εννοώντας κράτος και κόμμα σε αντίθεση προς το εγώ –δηλαδή τον Νικολάι Σαλμάνοβιτς Ρουμπασόφ. Για τον κόσμο χρειάζεται, βέβαια, δίκη και νομική τεκμηρίωση. Για μας αυτό θα ’πρεπε να είναι αρκετό”. Μέσα από αυτά τα ανατριχιαστικά λόγια φαίνεται ξεκάθαρα η αντίληψη που είχε το κόμμα για την αξία του ανθρώπου. Το άτομο δεν ήταν τίποτα. Το Κόμμα ήταν το παν. Το κλαδί που έσπασε από το δέντρο μαραίνεται. Γι’ αυτό, άλλωστε, μπορούσε να δολοφονεί τόσο εύκολα. Σύμφωνα με το Κόμμα η χρησιμοποίηση του πρώτου ενικού ήταν ένα γραμματικό αποκύημα της φαντασίας. Δεν υπάρχει Εγώ παρά μόνο Εμείς. Επίπλαστο, βέβαια, κι αυτό αφού η μοναδική αποστολή αυτού του “Εμείς” ήταν να υπηρετεί τυφλά το Κόμμα. Ξεχνώντας, βέβαια, πως χωρίς Εγώ δεν υπάρχει Εμείς παρά μόνο μια κοινωνία ομοιωμάτων, ένας βούρκος που μέσα του θάβονται τα πάντα. Τους ανθρώπους, λέει ο ανακριτής, πρέπει να τους αντιμετωπίζουμε με τους κανόνες της αριθμητικής. Γι’ αυτό και πρέπει να καούν όλα τα αντίτυπα απ’ το Έγκλημα και τιμωρία του Ντοστογιέφσκι. Το βιβλίο αυτό είναι παραπλανητικό. Αν ο Ρασκόλνικωφ είχε σκοτώσει τη γριά ύστερα από διαταγή του Κόμματος τότε η πράξη του θα ήταν σωστή. Αν το έκανε κινούμενος από προσωπικά κίνητρα η πράξη του είναι λανθασμένη! Τόσο απλά είναι τα πράγματα. Κάθε περαιτέρω σκέψη είναι περιττή. Ο σκοπός αγιάζει τα μέσα!\nΟ Ρουμπασόφ σε αυτές τις συνομιλίες του με τον ανακριτή κάνει μια τελευταία απέλπιδα προσπάθεια να υπερασπιστεί τον εαυτό του, εξαπολύει ένα τελευταίο κατηγορώ εναντίον του καθεστώτος, τα πάντα όμως έχουν ήδη κριθεί. Η τρίτη και τελευταία ανάκριση ξεκινά με τον ανακριτή Γκλέτκιν να έχει πάρει τη θέση του πρώτου ανακριτή, ο οποίος έχει εν τω μεταξύ εκτελεστεί! Πρόκειται για μια ακόμη “λεπτομέρεια”, απ’ τις πολλές που υπάρχουν στο μυθιστόρημά του Καίσλερ και δείχνουν το εξουσιαστικό παραλήρημα στο οποίο βρίσκεται το καθεστώς. Ο άνθρωπος που πριν λίγες μέρες ήταν επιφορτισμένος από το κόμμα με την ανάκριση του Ρουμπασόφ, τώρα εκτελείται με συνοπτικές διαδικασίες ως αντεπαναστάτης. Και είναι χαρακτηριστικό από ποιον αντικαθίσταται. Από τον Γκλέτκιν. Αυτόν τον άνθρωπο του Νεάντερταλ όπως τον χαρακτηρίζει ο Ρουμπασώφ. Γέννημα θρέμμα του καθεστώτος. Ανίκανος να σκεφτεί οτιδήποτε. Ικανός μόνο για να δικαιολογεί την εκάστοτε «γραμμή» του κόμματος. Χωρίς ενστάσεις, χωρίς αγωνίες, χωρίς ερωτήματα. Επιβλητικός και ανέκφραστος. Κτηνώδης ενσάρκωση του Κράτους. Αυτός, λοιπόν, ο άνθρωπος του Νεάντερταλ θα θριαμβεύσει πάνω στον παραδομένο στη μοίρα του, πλέον, Ρουμπασώφ. Η ομολογία του Ρουμπασώφ και η πλήρης παραδοχή όλων των κατηγοριών είναι πλέον γεγονός. Η δίκη που ακολουθεί και η εκτέλεσή του, προδιαγεγραμμένη και προαποφασισμένη από την αρχή, είναι ο απαραίτητος θεαματικός επίλογος στο θέατρο που έχει στήσει το Κόμμα. Η ορθοδοξία και η μονολιθικότητα θριαμβεύουν. Οι διαφωνούντες τσακίζονται. Το αρνί που φεύγει από το μαντρί το τρώει ο λύκος. Μόνο που μαντρί και λύκος σημαίνουν το ίδιο πράγμα. Σημαίνουν θάνατο.\nΌταν ο Ρουμπασόφ ρωτάει τον εαυτό του λίγες στιγμές πριν το τέλος «Γιατί ακριβώς πεθαίνεις;», δεν βρίσκει καμία απάντηση. Αλίμονο στους ηττημένους που η ιστορία τους ρίχνει στον σκουπιδοτενεκέ της.\ni Για λεπτομέρειες σχετικά με την εξέγερση της Κροστάνδης και την καταστολή της βλ. το εξαιρετικά κατατοπιστικό βιβλίο του Άρη Αλεξάνδρου, Η εξέγερση της Κροστάνδης, Τα φοβερά ντοκουμέντα, εκδ. Φυτράκης (βιβλίο εξαντλημένο που, όμως, μπορεί να το βρει όποιος ψάχνει στα παλαιοβιβλιοπωλεία. Αξίζει τον κόπο), καθώς και το βιβλίο της Ίντα Μεττ, Η κομμούνα της Κροστάνδης, μτφρ. Α. Στίνας, εκδ. Διεθνής Βιβλιοθήκη.\nΚώστας Δεσποινιάδης(Δημοσιεύτηκε στο περιοδικό Χουλιγκανιζατέρ, τχ.3, χειμώνας 2004)


Μαρία Παντίσκα (1925-2009) Η Ιστορία μιας Φωτογραφίας – iparnassos\nΜαρία Παντίσκα (1925-2009) Η Ιστορία μιας Φωτογραφίας\nΤου Δημήτρη Φαφούτη*\nΤο Σάββατο 10 Ιουνίου 1944 τα Γερμανικά στρατεύματα κατοχής, που διακήρυτταν τον πολιτισμό του υπερανθρώπου και της αρείας φυλής, έγραψαν μια από τις πιο αιματοβαμμένες σελίδες στην ιστορία της ανθρωπότητας. Το μαρτυρικό Δίστομο γνώρισε την απερίγραπτη σφαγή και τον όλεθρο, σε στιγμές αφάνταστου ξεπεσμού του ευρωπαϊκού πολιτισμού, όπου «σώπαιναν οι λύκοι γιατί ούρλιαζαν οι άνθρωποι». 225 Διστομίτες (5 βρέφη, 53 γυναίκες, 167 άνδρες) γαζώθηκαν από τις σφαίρες των αδίστακτων Ούνων δολοφόνων.\nΣτην επέτειο της συμπλήρωσης των 50 χρόνων από το τραγικό γεγονός (10-6-1994) οι «Φίλοι του Λόγου» των Άσπρων Σπιτιών της Παραλίας Διστόμου και το περιοδικό τους ΕΜΒΟΛΙΜΟΝ, κυκλοφόρησαν αφιερωματικό τεύχος για τα τραγικά γεγονότα της Σφαγής. Το πολυσέλιδο αφιερωματικό τεύχος περιείχε τρείς ενότητες:\nΑ. Κείμενα ιστορικά, χρονικό της μεγάλης Σφαγής, διηγήσεις επιζώντων της μεγάλης τραγωδίας, ντοκουμέντα των γεγονότων και όσες φωτογραφίες ήταν διαθέσιμες. (Τάκης Λάπας, Σωτήρης Πατατζής, Νίκος Ασημάκης, Σπύρος Μελετζής, κ.α.)\nΒ. Θέσεις και απόψεις ανθρώπων των Γραμμάτων και των Τεχνών για να αποτιμήσουν τις πράξεις εκείνων των ημερών και να τις συνδέσουν με την παγκόσμια κατάσταση της εποχής. (Μητροπολίτης Ιερώνυμος, Ιάκωβος Καμπανέλης, Μαρία-Νεγρεπόντη Δελιβάνη, Χρήστος Μαλεβίτσης, Γιάννης Σταμούλης, Π. Τέτσης, Μάνος Χατζιδάκις, κ.α.)\nΓ. Λογοτεχνικά κείμενα με αφορμή τα τραγικά γεγονότα του Διστόμου (Γ. Ρίτσος, Κ.Μπέης, Α. Τσούρας, Νικ. Βρεττάκος, Ιωάννα Καρατζαφέρη, Νέστορας Μάτσας, Γ. Βαφόπουλος, Μάρω Βαμβουνάκη, Αργύρης Σφουντούρης, κ.α.)\nΣτο αμερικανικό περιοδικό LIFE (29-11-1944) είχε δημοσιευθεί η φωτογραφία της 19 χρονης τότε Μαρίας Παντίσκα η οποία είχε διασωθεί κατά την ημέρα της Σφαγής. Η φωτογραφία πάρθηκε από αμερικανό δημοσιογράφο του περιοδικού, όταν μετά από μέρες επισκέφτηκε το μαρτυρικό Δίστομο.\nΤο περιοδικό ΕΜΒΟΛΙΜΟΝ, κατά την περίοδο της συγκέντρωσης των ντοκουμέντων της Σφαγής, ανέσυρε την ξεχασμένη φωτογραφία από το LIFE, την αποτύπωσε στο αφιερωματικό τεύχος και με την κυκλοφορία του την έκανε γνωστή εντός και εκτός της χώρας.\nΈγινε έτσι αυτή η φωτογραφία της μαυροφορεμένης Μαρίας Παντίσκα, σημείο αναφοράς της Σφαγής του Διστόμου. Έγινε αφίσα στους τοίχους. Έγινε σύμβολο αιώνιου πένθους αλλά και ελπίδας για την οριστική συντριβή του Φασισμού και της μαύρης ιδεολογίας του.\nΦ. 1 : Το εξώφυλλο του αφιερωματικού τεύχους\nΦ. 2 : Η Μαρία Παντίσκα σέρνει το χορό μαζί μας την ημέρα της επετείου.\nΦ. 3 : Η Μαρία Παντίσκα, με την μικρή εγγονή της. Εκείνη δεν θα ζήσει ό,τι τραγικό έζησε η γιαγιά της.\n*Ο Δημήτρης Χ. Φαφούτης γεννήθηκε στα 1947. Έζησε τα παιδικά του χρόνια στην Μενδενίτσα Λαμίας. Τέλειωσε το γυμνάσιο Λαμίας, όπου έκανε και την πρώτη του εμφάνιση στον Λαμιακό Τύπο. Σπούδασε Χημικός Μηχανικός στο ΕΜΠ, επάγγελμα που ασκεί σήμερα στο εργοστάσιο παραγωγής Αλουμινίου στα Άσπρα Σπίτια Βοιωτίας.Ποιήματά του έχουν κατά καιρούς δημοσιευτεί στον Τύπο και στα περιοδικά “Νέα Εστία”, “Θεσσαλική Εστία”, “Πνευματική Ρούμελη”, “Ιωλκός”, “Έρευνα” κ.α. Έχει εκδώσει έξi ποιητικές συλλογές και δύο βιβλία δοκιμίων.\nΣυνιδρυτής και διευθυντής επί σειρά ετών του λογοτεχνικού περιοδικού Εμβόλιμον.\nΕίναι ιδρυτικό μέλος του Ομίλου Φθιωτών Λογοτεχνών και Συγγραφέων και Μέλος της Εταιρείας Ελλήνων Λογοτεχνών.


Κατερίνα Αρβανιτάκη στο Reader.gr: Ο ΣΥΡΙΖΑ είχε πάντα τ' αυτιά του ανοιχτά στην κοινωνία | Reader.gr\nΚατερίνα Αρβανιτάκη στο Reader.gr: Ο ΣΥΡΙΖΑ είχε πάντα τ' αυτιά του ανοιχτά στην κοινωνία\nΚατεβαίνει για πρώτη φορά υποψήφια με τον ΣΥΡΙΖΑ-Προοδευτική Συμμαχία σε μία δύσκολη όπως φαίνεται, στιγμή για το κόμμα της κεντροαριστεράς.\nΑποφάσισε να το κάνει θέλοντας όπως σημειώνει να βοηθήσει με όλες της τις δυνάμεις να μην επιστρέψει η χώρα σε άλλες εποχές που οδήγησαν τη χώρα στην χρεοκοπία και στην εξαθλίωση μεγάλη μερίδα του ελληνικού λαού.\nΠαραδέχεται τα λάθη της κυβέρνησης, σημειώνει πως ακόμη κι ο Αλέξης Τσίπρας είχε περισσότερες προσδοκίες, ενώ επισημαίνει πως μεγάλο ρόλο στην ήττα των ευρωεκλογών έπαιξε η έλλειψη επικοινωνίας του έργου της κυβέρνησης στους πολίτες.\nΣημειώνει πως η μεγαλύτερη «ασφάλεια» για τους πολίτες προέρχεται μέσα από την σταθερότητα της καθημερινότητας και σημειώνει πως η κοινωνική αλληλεγγύη δεν είναι απλά μια θεωρία, αφού σε κάθε κοινωνία ο ένας εξαρτάται από τον άλλον.\nΜπορεί ο ΣΥΡΙΖΑ να κάνει τη μεγάλη ανατροπή στις εκλογές;\nΕίναι πιθανό. Έχουν συμβεί άλλωστε αρκετά πράγματα στη χώρα την τελευταία τετραετία που δεν τα είχε προβλέψει κανείς. Βγήκαμε από τα μνημόνια, η κυβέρνηση κατάφερε να μην εφαρμοστούν οι περικοπές που απαιτούσαν οι δανειστές στις συντάξεις, καταργήθηκε η μείωση του αφορολόγητου. Υπάρχει ανάπτυξη και η χώρα έχει επιστρέψει πλέον σε μία κανονικότητα. Τίποτα λοιπόν δεν είναι απίθανο.\nΗ τελευταία εκλογική αναμέτρηση ωστόσο έφερε μια βαριά ήττα για τον ΣΥΡΙΖΑ.\nΘέλω να πω δυο πράγματα για τις ευρωεκλογές. Ένα καταλογίζω στον ΣΥΡΙΖΑ, σε σχέση με το αποτέλεσμα, ό,τι δεν έδωσε σημασία στην ενημέρωση του κόσμου για το έργο του και «επέτρεψε» οι πολίτες να χειραγωγούνται κυρίως μέσα από τα ΜΜΕ και τα social media. Η αριστερά είχε μόνο μια ενημερωτική πηγή, την εφημερίδα Αυγή για να εκφράσει τις απόψεις και να ενημερώσει για το έργο της κι αυτή την βρίσκει κάποιος σε ένα από τα δέκα περίπτερα στην Αττική. Την ίδια στιγμή ένα σωρό μίντια και social ψευδολογούν και διαστρεβλώνουν την αλήθεια στον ελληνικό λαό.\nΤο άλλο είναι το ζήτημα της μνήμης. Έγραφε ο Μπέρτολτ Μπρεχτ το 1952, πως «η μνήμη της ανθρωπότητας για τα δεινά που έχει υποστεί είναι εντυπωσιακά αδύναμη». Εάν οι άνθρωποι «ξέχασαν» σε 7 μόλις χρόνια τη φρίκη του πολέμου, φανταστείτε πόσο πιο εύκολα ξεχνάνε μια μεγάλη κρίση. Είναι μια θεραπευτική διαδικασία: οι πληγές πρέπει να επουλωθούν. Όμως ο κίνδυνος υπάρχει, αν δεν θυμόμαστε. Αν δεν κοιτάμε προς τα πίσω για να δούμε από πού ερχόμαστε, δε μπορούμε να χαράξουμε το δρόμο μας μπροστά: θα επαναλαμβάνουμε λάθη που οδηγούν από το φαύλο κύκλο μέχρι το γκρεμό.\nΟ ΣΥΡΙΖΑ υπερεκτίμησε τις δυνατότητες που είχε στη διαπραγμάτευση με τους εταίρους\nΛάθη δεν έκανε η κυβέρνηση αυτά τα τέσσερα χρόνια;\nΦυσικά κι έκανε λάθη. Δεν κάνει λάθη όποιος δεν κάνει τίποτα. Η κυβέρνηση πήρε ρίσκα, έκανε λάθη και παίρνει την ευθύνη γι' αυτά. Χρειάστηκε να κάνει επίσης συμβιβασμούς και υποχωρήσεις, έπεσε σε παγίδες που δεν μπορούσε να προβλέψει, καθώς δεν είχε ξαναβρεθεί ποτέ στο παρελθόν στην εξουσία.\nΥπερεκτίμησε τις δυνατότητες που είχε στη διαπραγμάτευση με τους εταίρους και υποτίμησε αρκετά τα εργαλεία που είχαν για να επιβάλουν τη λεηλασία της χώρας και του λαού της. Όμως παίρνει και την ευθύνη, λαμβάνει τα μηνύματα, ακούει και διορθώνει. Το έκανε ήδη σε αρκετά θέματα. Είχε τα μάτια και τ' αυτιά της ανοιχτά στην κοινωνία. Αντιμετώπισε με διάλογο, όχι με βία και καταστολή τις διαμαρτυρίες. Ακόμα και την τελευταία μέρα λειτουργίας της Βουλής διόρθωσε στον Ποινικό Κώδικα τον ορισμό του βιασμού, ώστε να μην αποτελεί πλημμέλημα, αλλά κακούργημα.\nΓιατί αποφασίσατε να είστε υποψήφια σε αυτές τις, δύσκολες όπως φαίνεται για το ΣΥΡΙΖΑ, εκλογές;\nΠροσωπικά αποφάσισα να στρατευθώ με το ΣΥΡΙΖΑ, γιατί πήρε την ευθύνη: έβαλε πλάτη, οργάνωσε τη μάχη της επιβίωσης και της αξιοπρέπειας του λαού. Με έπεισε για τις προθέσεις του: ήταν πάντα με τη δική μας πλευρά, όχι με την πλευρά του «θηρίου». Τα υπόλοιπα κόμματα της Αριστεράς έκαναν στην άκρη μην τυχόν και χάσουν την ιδεολογική τους παρθενία. Μας άφησαν αβοήθητους. Διεκδικούν μιαν ακρούλα στο πολιτικό σκηνικό, απλώς για να καταγγέλλουν και να πυροβολούν. Με την αλαζονεία του αμέτοχου κριτή που προφανώς, αφού δεν δρα, παραμένει αλάθητος!\nΈθεσα τον εαυτό μου στη διάθεση του ΣΥΡΙΖΑ, να με χρησιμοποιήσει όπως έκρινε σκόπιμο και μου έκανε την τιμή να με συμπεριλάβει στο ψηφοδέλτιο του Β1 Βόρειου τομέα της Αθήνας.\nΑυτό που με παρακίνησε ήταν η άνοδος της ακροδεξιάς στην Ευρώπη και ο κίνδυνος να ακυρωθούν οι τεράστιες θυσίες που υπέστη ο ελληνικός λαός και να μας επαναφέρει ο νεοφιλελευθερισμός σε συνθήκες ακραίας κρίσης. Το έργο της κυβέρνησης του ΣΥΡΙΖΑ είναι άγνωστο, καθένας μας έχει αντιληφθεί μονάχα το μικρό κομμάτι που τον αφορά προσωπικά. Συνολικά όμως αφορά το μεγάλο μέρος του λαού, εκτός από τις «ελίτ». Και είναι έγκλημα να κατεδαφιστεί, όπως υπόσχεται η ΝΔ (και δεν αμφιβάλλω καθόλου) ότι θα κάνει.\nΟι άνθρωποι έχουν πια τη δυνατότητα να καλύψουν ανάγκες που πριν δεν κάλυπταν\nΠώς ευελπιστείτε ό,τι μπορεί να «κλείσει η ψαλίδα» με τη ΝΔ από τις ευρωεκλογές;\n«Στις ευρωεκλογές υπήρξε πολύ μεγάλη αποχή, ένα κομμάτι ανθρώπων που ψήφιζαν τον ΣΥΡΙΖΑ αλλά δεν πήγε να ψηφίσει, κάποιοι γιατί θέλησαν να διαμαρτυρηθούν, να αντιδράσουν γιατί οι ανάγκες τους δεν ικανοποιήθηκαν όσο χρειάζονταν. Όπως επίσης υπάρχει κι ένα άλλο κομμάτι πολιτών που δεν γνωρίζει καν το έργο του ΣΥΡΙΖΑ αφού τα Μέσα Ενημέρωσης το απέκρυψαν, το συκοφάντησαν και το διαστρέβλωσαν\nΤί είναι αυτό δηλαδή που δεν γνωρίζει ο κόσμος;\nΥπάρχουν πράγματα που μπορεί να μας αφορούν προσωπικά και δεν τα γνωρίζουμε. Για παράδειγμα 2,5 εκατομμύρια ανασφάλιστοι συμπολίτες μας έχουν πλέον πλήρη πρόσβαση στο Δημόσιο Σύστημα Υγείας. Από κάθε είδους εξετάσεις, μέχρι πανάκριβες θεραπείες και χειρουργεία εντελώς δωρεάν. Δεν θα αρρωστήσουν φυσικά όλοι μαζί για να το καταλάβουν!\nΗ κυβέρνηση πάντως έχει παραδεχτεί πως είναι δικαιολογημένη έως έναν βαθμό η δυσαρέσκεια της μεσαίας τάξης, στοιχείο στο οποίο έχει στηρίξει την πανάκριβη προεκλογική της καμπάνια η Νέα Δημοκρατία.\nΕίναι αυτό που σας είπα νωρίτερα, πως σαν κυβέρνηση ο ΣΥΡΙΖΑ ακούει την κοινωνία. Βλέπω ότι ήδη έχει κάνει διορθώσεις στο πρόγραμμα του, γιατί τώρα είναι η στιγμή που η οικονομία της χώρας έχει τα περιθώρια να πάει σε πολύ πιο θαρραλέα μέτρα υποστήριξης και των μεσαίων στρωμάτων.\nΌμως επίσης θεωρώ πως η κοινωνία δεν είναι άθροισμα ατόμων, ή ξεχωριστών κοινωνικών ομάδων. Όλοι εξαρτόμαστε από όλους:\nΚοιτάξτε: η ανεργία στα χρόνια του ΣΥΡΙΖΑ έπεσε από το 28% στο 18%. Μόνο από το Γενάρη του 2019 μέχρι το Μάη δημιουργήθηκαν και 265 χιλ. νέες θέσεις εργασίας και αυτό εκτός τουριστικής περιόδου. Αυξήθηκε ο κατώτατος και καταργήθηκε ο υποκατώτατος μισθός. Αυτά είναι μέτρα για τους εργαζόμενους. Εντάξει. Όμως, οι άνθρωποι αυτοί έχουν πια τη δυνατότητα να καλύψουν ανάγκες που πριν δεν κάλυπταν. Θα πάνε στα μαγαζιά, θα επισκευάσουν το σπίτι τους, θα πάνε στο γιατρό, στον επαγγελματία κι εκεί θα ξοδέψουν το επιπλέον εισόδημα. 300 χιλιάδες επιχειρήσεις έκλεισαν στα χρόνια της κρίσης ακριβώς γιατί δεν πέρναγε πελάτης την πόρτα τους. Άρα δεν είναι μέτρα μονάχα για τους εργαζόμενους.\nΚαι άρα η κοινωνική αλληλεγγύη δεν είναι απλά μια θεωρία ή μια παραμυθένια εικόνα. Είναι μια πρακτική που λέει πως καμιά κοινωνία δε μπορεί να ευημερεί, όταν ένα σημαντικό κομμάτι της δεν μπορεί να εξασφαλίσει τα στοιχειώδη για μια αξιοπρεπή διαβίωση!\nΈνας σεισμός γκρεμίζει το σπίτι σε 1-2 λεπτά, όμως για να ξαναχτιστεί, χρειάζεται χρόνος, κόπος και πόροι\nΗ μείωση της φορολογίας που υπόσχεται η Νέα Δημοκρατία δεν θα βοηθήσει;\nΗ Νέα Δημοκρατία λέει πως θα κάνει οριζόντιες μειώσεις στους φόρους και θα το κάνει μειώνοντας τις δαπάνες. Δεν λέει όμως πως οι δαπάνες είναι 2-3 συγκεκριμένα πράγματα: οι μισθοί, οι συντάξεις, τα επιδόματα (ανεργίας, παιδιού, στέγασης, αναπηρίας). Ας μας πει, τί απ’ όλα αυτά θα περικόψει λοιπόν; Επιπλέον τις τελευταίες μέρες της «ξεφεύγει» ότι στην πραγματικότητα καμία μείωση φόρων δεν πρόκειται να κάνει μέχρι το 2021 τουλάχιστον. Εκτός από το ΦΠΑ στην εστίαση, που τον έχει ήδη μειώσει ο ΣΥΡΙΖΑ.\nΗ ΝΔ και το ΠΑΣΟΚ νυν ΚΙΝΑΛ, έχουν δοκιμαστεί. Χρεοκόπησαν την χώρα, την παρέδωσαν στη λεηλασία, οδήγησαν το λαό της σε ανθρωπιστική κρίση. Ο ΣΥΡΙΖΑ έκανε ότι ήταν δυνατό, κι ακόμα περισσότερο. Ξέρετε, ένας σεισμός γκρεμίζει το σπίτι σε 1-2 λεπτά. Όμως για να ξαναχτιστεί, χρειάζεται χρόνος, κόπος και πόροι.\nΑς θυμηθούμε που βρισκόμασταν πριν από τέσσερα χρόνια. Παιδιά λιποθυμούσαν από την πείνα στα σχολεία, πολίτες βρέθηκαν άστεγοι από τη μια μέρα στην άλλη, αυτοκτονούσαν από τα χρέη, μητέρες παρέδιδαν τα παιδιά τους στα χωριά SOS γιατί δεν είχαν να τα ταΐσουν. Κόσμος πέθανε γιατί δεν είχε πρόσβαση σε κανενός είδους περίθαλψη και θεραπεία. Άνθρωποι έψαχναν για τροφή στα σκουπίδια, άλλοι πέθαναν από τις αναθυμιάσεις των μαγκαλιών γιατί δεν είχαν άλλο τρόπο να ζεσταθούν. Ο ΣΥΡΙΖΑ έθεσε προτεραιότητα και στήριξε το κομμάτι της κοινωνίας που ήταν στα όρια της επιβίωσης, το βοήθησε να σταθεί στα πόδια του, να ξαναβρεί την αξιοπρέπειά του.\nΗ διαφθορά επίσης καταπολεμήθηκε. Ο ΣΥΡΙΖΑ είναι το κόμμα που δεν έβαλε χέρι στο δημόσιο ταμείο. Έχει τα ίδια οικονομικά με αυτά που είχε αναλαμβάνοντας τη διακυβέρνηση της χώρας και τα χρέη του είναι εμπρόθεσμα και ρυθμισμένα. Έβαλε όμως χέρι στη διαφθορά, στις μίζες, στη φοροδιαφυγή, στην εισοφοροδιαφυγή. Νοικοκύρεψε τα δημόσια οικονομικά και έτσι κατάφερε να βρει τους πόρους, να εξοικονομήσει τα χρήματα για να κάνει κοινωνική πολιτική\nΕίδα πρόσφατα ό,τι, από τις οκτώ χώρες της ΕΕ που μπήκαν σε μνημόνια, στις επτά, τα κόμματα που έφεραν τα μνημόνια έχουν εξαφανιστεί από τον πολιτικό χάρτη ή διώκονται ποινικά. Μονάχα στην Ελλάδα διεκδικούν να επανέλθουν στην εξουσία!\nΕίναι μάλλον το θέμα της μνήμης που προανέφερα.\nΟ Τσίπρας πιστεύω ό,τι είχε μεγαλύτερες προσδοκίες, θα μπορούσε να είναι πιο μετρημένος\nΑρκετά όμως από αυτά που ο Αλέξης Τσίπρας είχε υποσχεθεί προ τετραετίας δεν έγιναν πραγματικότητα. Έτσι δεν είναι;\nΟ ίδιος ο Τσίπρας πιστεύω ό,τι είχε μεγαλύτερες προσδοκίες. Ήταν ένα σημαντικό λάθος, θα μπορούσε να είναι πιο μετρημένος, όμως ήταν ζήτημα απειρίας. Η αριστερά δεν είχε ποτέ στο παρελθόν σχέση με την εξουσία και τα μέσα που διαθέτει το σύστημα για να εκβιάζει όποιον τολμήσει να απειλήσει την παντοδυναμία του. Το γνώρισε μονάχα απ’ τους διωγμούς, τις εξορίες και τις φυλακές.\nΈνα ακόμα θέμα στο οποίο έχει «ποντάρει» προεκλογικά η Νέα Δημοκρατία είναι αυτό της ασφάλειας. Θεωρείτε πως υπάρχει ζήτημα με την ασφάλεια των πολιτών;\nTα στατιστικά δείχνουν πως έχει μειωθεί αισθητά η εγκληματικότητα επί κυβερνήσεως ΣΥΡΙΖΑ, καθώς και η γενεσιουργός της αιτία, η φτώχεια.\nΘα το θέσω όμως αλλιώς: ασφαλής είναι ο άνθρωπος που κοιμάται ήσυχος το βράδυ γιατί ξέρει πως το πρωί που θα ξυπνήσει, θα έχει τη δουλειά του, ένα κεραμίδι πάνω απ’ το κεφάλι του, ηλεκτρικό, νερό και θέρμανση, ιατρική φροντίδα αν αρρωστήσει, τα παιδιά του τη μόρφωση που δικαιούνται κι ο ίδιος την αξιοπρέπειά του. Έτσι ορίζω την ασφάλεια. Αυτή την ασφάλεια υπηρέτησε ο ΣΥΡΙΖΑ με κάθε τρόπο και θα συνεχίσει να το κάνει. Κι αυτή την ασφάλεια την κατεδάφισαν οι κυβερνήσεις ΝΔ-ΠΑΣΟΚ στα χρόνια της κρίσης: την αντικατέστησαν με το δόγμα του σοκ, την καθημερινή τρομοκρατία της αβεβαιότητας. Με τον εξευτελισμό της εξαθλίωσης.\nθα ήθελα να ρωτήσω, ποιος πιστεύετε ότι κινδυνεύει περισσότερο από ανασφάλεια: Αυτός που χάνει τη δουλειά του δεν κινδυνεύει; Όταν στα χρόνια της κρίσης έπεφτε για ύπνο και δεν ήξερε όταν ξημερώσει τι κεραμίδα θα του έρθει στο κεφάλι, εάν θα έχει δουλειά, ασφάλεια, σπίτι, νερό, φως, θέρμανση, τότε αισθανόταν ασφαλείς; Για να αισθάνεται κάποιος ασφάλεια πρέπει να έχει τα στοιχειώδη για την επιβίωση του.\nΟ κ. Μητσοτάκης πώς να ξέρει από ανισότητα ανάμεσα στα φύλα και οικογενειακές υποχρεώσεις;\nΑσχολείστε χρόνια με τα δικαιώματα των γυναικών κι όχι μόνο. Ο κ. Μητσοτάκης είπε ό,τι θα είναι καλό μια εργαζόμενη μητέρα να δουλεύει από το σπίτι. Συμφωνείτε;\nΑπό την εφηβεία μου ασχολούμαι με τα δικαιώματα γυναικών. Μέσα από το φεμινιστικό και το συνδικαλιστικό κίνημα, αλλά και με ερευνητική δουλειά. Έχω λάβει μέρος σε έρευνα της Ευρωπαϊκής Επιτροπής για την τηλεργασία στο σπίτι και ήδη από τη δεκαετία του 90 είναι γνωστό πως η δουλειά από το σπίτι είναι από τις πιο απάνθρωπες μορφές: Καταργούνται πλήρως τα ωράρια και τα όρια ανάμεσα στον εργασιακό και τον ελεύθερο χρόνο, την οικογένεια και την εργασία, τις υποχρεώσεις και τις ανθρώπινες ανάγκες. Η κοινωνική ζωή και τα εξωτερικά ερεθίσματα εκμηδενίζονται και ειδικά για τις γυναίκες, που επωμίζονται κατά κανόνα και τις οικογενειακές υποχρεώσεις, μπορεί να οδηγήσει στη φυσική εξόντωση και στην ψυχική κατάρρευση.\nΟ κ. Μητσοτάκης «έχει πλήρη αίσθηση πως οι δουλειές στο σπίτι γίνονται από τη νοικοκυρά». Δεν έχει αίσθηση ότι και η ανατροφή και μόρφωση των παιδιών, η φροντίδα των ηλικιωμένων, των αρρώστων, η ψυχολογική υποστήριξη της οικογένειας κι ένα βουνό άλλα καθήκοντα είναι στους ώμους των γυναικών. Ένας τεράστιος όγκος δωρεάν εργασίας, τον οποίο οι γυναίκες προσφέρουν όχι απλά στην οικογένειά τους, αλλά στην κοινωνία! Βεβαίως ο κ. Μητσοτάκης είναι από τζάκι όπου κανείς δεν κάνει τις δουλειές στο σπίτι, γιατί τις κάνει το υπηρετικό προσωπικό. Τι να ξέρει από ανισότητα ανάμεσα στα φύλα και οικογενειακές υποχρεώσεις;


Η αλήθεια των αριθμών για τα κορυφαία κοινωνικά δίκτυα | Mentory Consulting\nΗ αλήθεια των αριθμών για τα κορυφαία κοινωνικά δίκτυα\nΗ δύναμη των στατιστικών στοιχείων για τον ψηφιακό μας χρόνο σε Facebook, YouTube, Instagram, Twitter, Pinterest & LinkedIn.\nΤα δημογραφικά στοιχεία χρήσης στα κορυφαία κοινωνικά δίκτυα προκαλούν εξαιρετικό ενδιαφέρον για τη δημοφιλία και τα χαρακτηριστικά του κοινού που συγκεντρώνει καθένα από αυτά. Πρόσφατο υλικό με συγκεντρωτικά στοιχεία για τα δημοφιλέστερα κοινωνικά δίκτυα προέρχεται από σχετικό infographic που δημιουργήθηκε από την εταιρεία Trackx.\nΠερισσότεροι από 2,8 δισεκατομμύρια από εμάς είμαστε στα κοινωνικά δίκτυα. Αριθμός που μεταφράζεται στο 37% του παγκόσμιου πληθυσμού. Ακόμα πιο εντυπωσιακό είναι το ποσοστό του 24% των χρηστών διαδικτύου που χρησιμοποιεί περισσότερες από μία κοινωνικές πλατφόρμες για επικοινωνία με το περιβάλλον του. Τα κοινωνικά δίκτυα που συγκεντρώνουν τη μεγαλύτερη απόκριση τόσο από το ελληνικό κοινό όσο και σε παγκόσμια κλίμακα είναι το Facebook, το YouTube, το Instagram, το Twitter, το Pinterest και το LinkedIn. Μόνο τον τελευταίο χρόνο υπάρχει αύξηση χρήσης των κοινωνικών δικτύων κατά 22%.\nFacebook – Το δημοφιλέστερο κοινωνικό δίκτυο\nΤο δημοφιλέστερο κοινωνικό δίκτυο με 1,9 δισεκατομμύρια μοναδικούς χρήστες μηνιαίως. Το Facebook φαίνεται να έχει άρωμα γυναίκας με κοινό κατά κύριο λόγο θηλυκού φύλου. Οι χρήστες του είναι το 83% των online γυναικών έναντι του 75% των online ανδρών. Σε αυτό το κοινωνικό δίκτυο θα πετύχεις τους Millennials (άτομα που γεννήθηκαν μετά το 1980 και έως τα τέλη του 2000 περίπου) και τη Generation X (η γενιά αυτών που γεννήθηκαν μεταξύ 1961-1981). Το Facebook είναι ο βέλτιστος διαδικτυακός τόπος να προσεγγίσεις άτομα ηλικίας 18 έως 49 ετών. Η Generation X καταναλώνει κατά μέσο όρο 7 ώρες εβδομαδιαίως στη χρήση Facebook και το 75% όλων των χρηστών τουλάχιστον 20 λεπτά καθημερινά.\nYouTube – Ο απόγονος της τηλεόρασης\nΤο YouTube αποτελεί πλέον την ψηφιακή εξέλιξη του δέκτη της τηλεόρασης μας με ένα δισεκατομμύριο μοναδικούς χρήστες ανά μήνα. Φανατικοί οπαδοί του το ανδρικό κοινό κατά 55% σε σχέση με το 45% των χρηστών του που είναι γυναίκες. Το μεγαλύτερο μέρος των ατόμων που παρακολουθούν το υλικό της πλατφόρμας κυμαίνεται ηλικιακά μεταξύ 18 έως 49 ετών. Πιο συγκεκριμένα αποτελεί τον πρωταγωνιστή των καλωδιακών δικτύων στις ΗΠΑ για τα άτομα ηλικίας 35-49 ετών. Εντυπωσιακός είναι ο αριθμός των δύο εκατομμυρίων θεάσεων video, κατά μέσο όρο, που υπολογίζεται ότι συμβαίνει ανά λεπτό στο δίκτυο.\nInstagram – Το ταχύτερα αναπτυσσόμενο\nΤο μέσο που από το 2010 έστρεψε την προσοχή μας στην επεξεργασία της εικόνας μετρά 600 εκατομμύρια μοναδικούς χρήστες κάθε μήνα, με το μεγαλύτερο μέρος αυτών να είναι γυναίκες. Για την ακρίβεια το 38% των γυναικών που είναι online το χρησιμοποιούν σε σχέση με το 26% των ανδρών. Οι Instagrammers είναι κατά το συντριπτικό ποσοστό του 90% άτομα ηλικίας κάτω των 35 ετών και το 53% αυτών ακολουθούν εταιρικές σελίδες! Η μετάβαση του Instagram σε μια νέα γενιά πυροδοτήθηκε από τα μέσα του 2016 όπου απέκτησε επιχειρηματικό χαρακτήρα για εταιρικές σελίδες με δυνατότητες προώθησης.\nTwitter – Αμφίβολο μέλλον\nΤο Twitter μετρά περί τους 317 εκατομμύρια μοναδικούς χρήστες μηναία με φανερή προτίμηση από τους άνδρες. Το ανδρικό κοινό του διαδικτύου το επιλέγει σε ποσοστό 22% και το γυναικείο σε ποσοστό 15%. Πρόκειται για το μέσο με το νεανικότερο κοινό, ηλικιών μεταξύ 18 και 29 ετών. Ενδιαφέρον όμως προκαλούν τα στοιχεία χρήσης του δικτύου που φανερώνουν ότι το 53% των λογαριασμών δεν αναρτά ποτέ ενημερώσεις και ο μέσος χρόνος παραμονής στο δίκτυο μέσω της κινητής εφαρμογής είναι μόνο 2,7 λεπτά, ημερησίως. Το μέλλον για το συγκεκριμένο κοινωνικό δίκτυο είναι υπό εξέταση.\nPinterest – Γυναικεία υπόθεση\nΟι αριθμοί μοναδικών χρηστών ανά μήνα συμπίπτουν για Twitter και Pinterest αλλά το συγκεκριμένο αποδεικνύει σταθερότερη πορεία. Το συντριπτικά γυναικείο κοινό του έχει μεγάλο ηλικιακό εύρος. Παρακολουθείται από τo 45% των online γυναικών ηλικίας 18 έως 64 ετών έναντι του ποσοστού 17% των ανδρών. Τα στατιστικά στοιχεία εμφανίζουν ότι τα άτομα που προέρχονται από το συγκεκριμένο κοινωνικό δίκτυο έχουν μεγαλύτερες πιθανότητες να προβούν σε αγορά ηλεκτρονικού εμπορίου κατά 10% από τους χρήστες άλλων μέσων. Αξιοσημείωτη όμως είναι και η μακροβιότητα ενός pin συγκριτικά με αναρτήσεις άλλων δικτύων. Ένα pin έχει κατά μέσο όρο «κύκλο ζωής» 151 έως 200 λεπτών, συγκριτικά με τα 24 λεπτά που είναι για ένα tweet ή τα 90′ για μια ανάρτηση Facebook.\nLinkedIn – Το επαγγελματικό εργαλείο\nΟ αριθμός μοναδικών χρηστών που επιλέγει το κοινωνικό δίκτυο του LinkedIn υπολογίζεται στους 105 εκατομμύρια ανά μήνα. Μέσο με μεγαλύτερο ποσοστό ανδρών χρηστών σε ποσοστό 31% των online ανδρών και 27% των online γυναικών. Η επαγγελματικότητα του εμφανίζεται με το αξιοσημείωτο 45% των χρηστών του που έχει οικονομικό όφελος της τάξεως των 75,000.00 δολαρίων ετησίως μέσω της χρήσης του LinkedIn. Κατά κανόνα τα άτομα που ασχολούνται με την πλατφόρμα εμφανίζουν ελαφρώς μειωμένη διάθεση χρήσης άλλων κοινωνικών δικτύων. Μοναδικό επαγγελματικό εργαλείο με πολλές δυνατότητες, λιγότερες γνωστές στο ευρύ κοινό του.\nΟι αριθμοί αποτελούν χωρίς αμφιβολία ένα μέσο απόδειξης της αξίας των ψηφιακών μέσων. Η κύρια ερώτηση που προκύπτει μετά την παρουσίαση όλων αυτών των δημογραφικών στοιχείων χρήσης των κορυφαίων κοινωνικών δικτύων είναι αν το 2017 γνωρίζουμε που πρέπει να επενδύσουμε για να προσεγγίσουμε το κοινό που μας ενδιαφέρει.\nΗ Digital Marketing ομάδα της Mentory μελετά το κοινό της επιχείρησης σας και δημιουργεί μια στρατηγική προώθησης με εργαλεία επιτυχίας τα κατάλληλα από τα κορυφαία κοινωνικά δίκτυα!


Ανδρέας Κάλβος : Τα φανταστικά πορτρέτα του | in.gr\nTAGS: ΑΝΔΡΕΑΣ ΚΑΛΒΟΣΕΛΛΗΝΕΣ ΠΟΙΗΤΕΣζάκυνθοςΠοίησηΩΔΕΣ ΚΑΛΒΟΥ\n3 Νοεμβρίου 2020, 11:03\nΦανταστικό πορτρέτο του Κάλβου: σχέδιο του Γιώργου Σεφέρη (πηγή: greek-language.gr)\n«Δεν υπάρχει γνωστή προσωπογραφία του Ανδρέα Κάλβου Ιωαννίδη. Καμιά φορά όταν ο στίχος του επιμένει μέσα στο μυαλό μου, τον αισθάνομαι σαν ένα ανθρώπινο σχήμα που αγωνίζεται, με τις απελπισμένες χειρονομίες τυφλού, να παραμερίσει ένα ψηλό παραπέτασμα που τον σκεπάζει. Δεν κατορθώνει ποτέ να φανερωθεί. Μόνο η φωνή του, πιο μακριά ή πιο κοντά. Μόνο οι κινήσεις ενός σώματος που υποπτεύει και λογαριάζει κανείς απ’ το κυμάτισμα του πανιού».\nΓ. Σεφέρης, «Πρόλογος για μια έκδοση των Ωδών», Δοκιμές, Αθήνα, Ίκαρος, 1974, 179-181.\nΑνάμεσα στα μέλη της γενιάς του ’30 θα βρει κανείς και άλλους εισηγητές της «επανανακάλυψης» του ποιητή: τον Οδ. Ελύτη, τον Γ. Θεοτοκά, τον Ν. Κάλας, που θα θελήσουν –πάνω στην έλλειψη καλβικής προσωπογραφίας– να σκιαγραφήσουν ο καθένας το δικό του πορτρέτο. Για μια πληρέστερη καταμέτρηση πρέπει κανείς να συμπεριλάβει τον ιστορικό που βιολογικά συμπίπτει με τους λογοτέχνες αυτής της γενιάς, τον Κ. Θ. Δημαρά, καθώς και τον Κ. Τσάτσο. Οι ποιητές ωστόσο είναι αυτοί που αρχίζουν να συγκεντρώνουν το βλέμμα τους σε στοιχεία που συνθέτουν μια εικόνα του Κάλβου διαφορετική από αυτή του πατριώτη ποιητή συγκροτώντας το ερώτημα: «ο Κάλβος χωρίς την πανοπλία του ηρωισμού του;». Απαντούν οι ίδιοι αποφασιστικά: «είναι καιρός να παρακολουθήσουμε τη διαμόρφωσή του». Μεταπολεμικά σχεδόν καθιερώνεται στα ποιητικά πορτρέτα που φιλοτεχνούν οι ποιητές μια εικόνα του Κάλβου όχι απλώς ως ταξιδιώτη, αλλά ως εξόριστου μέσα στον κόσμο, καταδικασμένου να αναζητά αδιάκοπα και εν αγωνία την πατρίδα.\n(Πηγή πληροφοριών: Αγγέλα Γιώτη/greek-language.gr)\nΠ. Καποδίστριας 2009\nΟ Ανδρέας Κάλβος γεννήθηκε στη Ζάκυνθο το 1792, από τον Νικόλαο και την Ανδριανή, το γένος Ρουκάνη.\nΤο 1794 γεννήθηκε ο αδελφός του Νικόλαος.\nΤο 1802 ο πατέρας Κάλβος πήρε τα δύο παιδιά του και εγκατέλειψε τη σύζυγό του, προκειμένου να εγκατασταθεί στο Λιβόρνο της Ιταλίας, όπου ο Ανδρέας παρέμεινε έως το 1812.\nΕκεί, γοητευμένος από την κλασική παιδεία της χώρας, προσπάθησε, ως αυτοδίδακτος, να την αφομοιώσει και να κατακτήσει κάποια κοινωνική θέση.\nΣε ηλικία είκοσι ετών είχε μια αποφασιστική για τη ζωή του γνωριμία: έγινε γραμματέας του ποιητή Ούγο Φόσκολο (Ugo Foscolo) και τον συνόδευσε στην εξορία του στην Ελβετία και στο Λονδίνο, όπου επήλθε και η τελική ρήξη στις σχέσεις τους (1817).\nΑπό τότε ο Κάλβος ασχολήθηκε με ιδιαίτερα μαθήματα και μεταφράσεις, για να εξασφαλίσει τα προς το ζην.\nΤο 1821 φυλακίστηκε στη Φλωρεντία ως καρμπονάρος και το 1826 βρέθηκε υπό επιτήρηση στη Γαλλία, επειδή «πρέσβευε αισθήματα ένθερμου φιλελευθερισμού».\nΟ ένθερμος αυτός φιλελευθερισμός θα σταθεί ο πυρήνας όλου του έργου του.\nΟ Κάλβος αισθάνεται βαρύ το χρέος όχι μόνο να υμνήσει την επανάσταση και την Ελλάδα, που αγωνίζεται να αποτινάξει τον τουρκικό ζυγό, αλλά κυρίως να διαμορφώσει συνειδήσεις σύμφωνα με το πνεύμα ενός υψηλού ανθρωπισμού.\nΚεντρική ιδέα στην ποίησή του είναι η αρετή, όχι μόνο με την αρχαία ελληνική (ανδρεία) και τη χριστιανική σημασία της, αλλά και με την κοινωνική της ιδιότητα, την ενεργητική, που παρακινεί τον άνθρωπο στο κοινό καλό.\nΗ αρετή του, δηλαδή, είναι ένας άσβεστος πόθος για ελευθερία και δικαιοσύνη.\nΟι υψηλές ιδέες του Κάλβου εκφράζονται με μια εντελώς ξεχωριστή ιδιοτυπία τόσο στη γλώσσα όσο και στη δομή και τη στιχουργία των ποιημάτων του.\nΊσως αυτός είναι ο κυριότερος λόγος που οι σύγχρονοί του, αλλά και οι μεταγενέστεροι αγνόησαν ή και περιφρόνησαν ακόμη το έργο του.\nΠρώτος ο Παλαμάς το 1888 μίλησε με ενθουσιασμό για τη μεγάλη ποιητική αξία των «Ωδών» του.\nΑπό τότε το έργο του Κάλβου κερδίζει συνεχώς τις νεότερες γενιές, και στις μέρες μας θεωρείται πρωτοπόρος της λυρικής έκφρασης και ένας από τους κορυφαίους ποιητές μας.\nΤο 1826 ο Κάλβος επέστρεψε στην Ελλάδα, και από το 1826 έως το 1852 διέμεινε στην Κέρκυρα, όπου εργάστηκε ως καθηγητής στην Ιόνιο Ακαδημία.\nΑπό το 1852 έως το θάνατό του, στις 3 Νοεμβρίου 1869, έζησε στην Αγγλία.\nΤα οστά του, με ενέργειες του ελληνικού κράτους, μεταφέρθηκαν στη Ζάκυνθο το 1960 (αναπαύονται στο μαυσωλείο του «Μουσείου Σολωμού και Επιφανών Ζακυνθίων», δίπλα στα οστά του εθνικού μας ποιητή).\n*Τα φανταστικά πορτρέτα του Ανδρέα Κάλβου που περιλαμβάνονται στο παρόν άρθρο προέρχονται στο σύνολό τους από το greek-language.gr\nΠαναγιώτης Γράββαλος (1992)\nΣχετικά άρθρα: ➤ Μαρίνος Μητραλέξης : Ο χειριστής-θρύλος της Ελληνικής Πολεμικής Αεροπορίας ➤ Οδυσσέας Ελύτης : Η Ελλάδα η δεύτερη τού επάνω κόσμου ➤ Ελευθέριος Βενιζέλος : Από το διπλωματικό θρίαμβο στην εκλογική συντριβή\nΟικονομία Πρωταθλητές Ευρώπης στην…ύφεση – Φόβοι για βαθιά κρίση της οικονομίας 4 λεπτά πριν\nΕλλάδα «Μετακόμιση» στην Ελλάδα εξετάζουν οι Δανοί εκτροφείς μινκ - Τι φοβούνται 4 λεπτά πριν\nStories Κάπου κάπου σε θυμάμαι – Ενα τραγούδι με μεγάλη ιστορία 13 λεπτά πριν\nΜουσική Σπίτι με το MEGA: Ακούστε πρώτοι απόσπασμα από τη μεγάλη βραδιά της Πάολα 16 λεπτά πριν\nΔιπλωματία Νέο τουρκικό βίντεο «αποθεώνει» το Oruc Reis 16 λεπτά πριν\nStories Αυτός ο πίνακας ζωγραφίστηκε από αλγόριθμο και συνδυάζει δυο αισθητικές με διαφορά 18.000 ετών. 18 λεπτά πριν


Το καλαντάρι του Οκτώβρη | Together\nΠάντα μου άρεσαν πολύ τα θαμνώδη ανθοφόρα φυτά. Μια μεγάλη μπιγκόνια με τα ντελικάτα άνθη της, ξαπλωμένη στην ζαρντινιέρα ή μια τριανταφυλλιά με τα λαμπρά της μπουμπούκια στιβαρά φυτρωμένη στον κήπο ή τέσσερις ρίζες χρυσάνθεμα αραδιασμένα στο παρτέρι που βγάζουν γλώσσα στον χλωμό ήλιο του Οκτώβρη, πάντα με έκαναν να γαληνεύω.\nΣτην καρδιά μου τα λουλούδια είχαν μια ξεχωριστή θέση.\nΣαν παιδί, πέρασα ευτυχισμένα καλοκαίρια κάτω από μια κουκουναριά.\nΞάπλωσα στη σκιά της παραμονεύοντας τις κουκουνάρες να σκάσουν και να τινάξουν τους μαύρους ξύλινους σπόρους τους. Ράγισα δύο παιδικά δόντια προσπαθώντας να τους σπάσω στο στόμα και κόλλησε στα χέρια μου το μυρωδάτο ρετσίνι.\nΣαν έφηβη, υιοθέτησα όλα τα οπωροφόρα δέντρα που φύτρωναν στον μικρό κήπο του σπιτιού από τα κουκούτσια των φρούτων του καλοκαιριού και του χειμώνα.\nΚερασιά, με κατακκόκινα τραγανά κεράσια. Συκιά, με μελωμένα σύκα όταν δεν τα κατέστρεφαν άγνωστες αρρώστιες. Αχλαδιά, με μεγάλα ζουμερά αχλάδια που έζησε δεκαετίες.\nΜνημειώδης η κερασιά, άντεξε στο ξερίζωμα από τον κήπο όταν το σπίτι ανακαινιζόταν λαθραία σε βάρος του δικού της, για να καλύψει τις ανάγκες της οικογένειας.\nΜάχες που έπρεπε να δώσει με τα μεγαλύτερα μέλη της οικογένειας που έβλεπαν τα βλαστάρια να μεγαλώνουν σε δέντρα καλύπτοντας και το τελευταίο τετραγωνικό του μικρού χώρου. Και τις κέρδιζε όλες.\nΣαν νεαρή κοπέλα, αγάπησα τα πλατάνια και τα νερά τους. Ερωτεύτηκα το καφέ-κόκκινο χρώμα των φύλλων τους το φθινόπωρο και αγάπησα την φρέσκια δροσερή μυρωδιά τους την άνοιξη. Έπλεξα όνειρα κάτω από την σκιά τους, δέχτηκα δώρο σκαλισμένες καρδιές στους κορμούς τους και μελαγχόλησα με τα γυμνά χειμωνιάτικα κλαδιά τους.\nΣαν νέα γυναίκα, έζησα με τις λεύκες. Εκείνες τις ψηλόλιγνες καταπράσινες λεύκες που διακοσμούν με την κομψότητα τους τα πάρκα. Που διαφημίζουν την γονιμότητα τους μη διστάζοντας να χιονίσουν τα πεζοδρόμια με τους σπόρους τους την άνοιξη και που κροταλίζουν τα ζωηρά φύλλα τους στον άνεμο, χειροκροτώντας την ζωή.\nΠλησιάζοντας στη δύση της ζωής, αρχίζω και δένομαι με τους ευκάλυπτους.\nΕιδικά αυτούς τους τεράστιους που ζουν μέσα στην πόλη ενάντια σε όλες τις αντιξοότητες. Έκανα φάρμακο από τα φύλλα τους, μύρισα τα ευεργετικά αιθέρια έλαια τους, λάτρεψα το σχήμα, την κορμοστασιά τους και την ελευθερία τους στους αέρηδες του Οκτώβρη. Περιπλανήθηκα στον πολύχρωμο χάρτη του κορμού τους και μέτρησα τα σπουργίτια στα κλαδιά τους όταν καμιά φορά αυτό αποτελούσε τις μοναδικές καλοκαιρινές διακοπές μου.\nΚαι έγιναν ευλογημένοι, όταν γέμιζαν το τοπίο που καδράριζε το παράθυρο του σπιτιού, επίφαση μιας ζωής στην ύπαιθρο που ποθούσα.\nΜαζί με αυτούς, άρχισα να συμπαθώ και τα κυπαρίσσια. Με τόσους αγαπημένους να έχουν φύγει και με συχνές επισκέψεις στα κοιμητήρια, μου έγιναν αγαπητά για την ηρεμία την σεμνότητα και την μετριοφροσύνη τους αλλά και την ανάταση τους προς τον ουρανό ενώ ταυτόχρονα τραβούσαν τους χυμούς τους από τον θάνατο.\nΝαι. Με τα δέντρα δέθηκα στη ζωή μου.\nΜε μια μοναχική κουκουναριά μέσα σε θερισμένα καλοκαιρινά χωράφια.\nΜε μερικά ανοιξιάτικα οπωροφόρα γεμάτα υποσχέσεις για καρπούς.\nΜε πολλά πλατάνια σε μια ρεματιά.\nΜε δέκα κομψές λεύκες στο πάρκο.\nΜε δύο ευκάλυπτους στο απέναντι πεζοδρόμιο\nΚαι με επτά κυπαρίσσια φυτρωμένα στην σειρά, δίπλα στον τοίχο του κοιμητηρίου.\nΚαι όλα αυτά τα χρόνια έβγαλα κι εγώ σιγά σιγά ρίζες που χώθηκαν στο χώμα και με καθήλωσαν. Και το δέρμα στέγνωσε και έγινε καφετί σαν κορμός. Αλλά το μυαλό παλεύει πάντα. Να παραμείνει φρέσκο. Να απλώσει… να απλώσει και να φουντώσει σαν φυλλωσιά.\nΛίγο πριν το τέλος, νομίζω ότι θα θελα να γίνω μια δισχιλιετής σεκόγια. Που θα βλέπει από το ύψος του κορμού και των χρόνων της την ζωή της και θα θροίζει τα φύλλα της αναμένοντας τον θάνατο και ελπίζοντας στην αθανασία…\n(photograph by fat.bear/mushroom ballerina)\nΟι μεγάλες απορίες του μικρού Γιαννάκη


Απολυμανση - BioCity\nΑπολύμανση ορίζεται η διαδικασία καταστροφής μέρους των μικροβίων ή/και η αναστολή του πολλαπλασιασμού τους με χημικά μέσα (απολυμαντικά), σε αντικείμενα και επιφάνειες. Η απολύμανση καλύπτει ένα ευρύ φάσμα ανάλογα με το επίπεδο απολύμανσης που κυμαίνεται από την σποροκτονία έως τη μείωση του αριθμού των μικροβίων. Μια χημική ουσία ονομάζεται «απολυμαντικό» όταν καταφέρνει να μειώσει κατά 5 λογαριθμικές μονάδες το μικροβιακό φορτίο μιας επιφάνειας ή ένος αντικείμενου όταν πρόκειται για βακτήρια και κατά 4 λογαριθμικές μονάδες όταν πρόκειται για ιούς. Η απολύμανση είναι απαραίτητη να γίνεται για την διατήρηση της υγιεινής σε κρίσιμους χώρους με υψηλό μικροβιακό φορτίο όπως τα νοσοκομεία, τα ξενοδοχεία, τα σχολεία κλπ.\nΗ BioCity πραγματοποιεί εφαρμογές απολύμανσης είτε με ψεκαστήρα χαμηλής πίεσης για την κάλυψη συγκεκριμένων επιφανειών καθώς και εκείνων που έρχονται δύσκολα με το απολυμαντικό είτε με νεφελοψεκασμό (fogger) για την πλήρη κάλυψη κλειστών χώρων.\nΤα σκευάσματα που χρησιμοποιούνται έχουν ευρύ αντιμικροβιακό φάσμα και καταπολεμούν βακτήρια, άλγη, μύκητες και ιούς καταστρέφοντας το 99,9% σε μόλις 60 δευτερόλεπτα. Όλα τα σκευάσματα που χρησιμοποιούνται είναι φιλικά προς το περιβάλλον και πλήρως συμβατά με θέματα απολύμανσης.\nΓια να επιτευχθεί άριστο αποτέλεσμα ο Γεωπόνος της εταιρείας πραγματοποιεί πλήρη ανάλυση του χώρου λαμβάνοντας υπόψη όλους εκείνους τους παράγοντες που μπορεί να επηρεάζουν την δράση των απολυμαντικών.\nΑριθμός και θέση μικροβίων: Το μικροβιακό φορτίο καθώς και το αν οι επιφάνειες έρχονται δύσκολα σε επαφή με το απολυμαντικό επηρεάζουν το χρόνο δράσης του.\nΣυγκέντρωση απολυμαντικού: Αυξημένη συγκέντρωση αυξάνει τη βιοκτόνο δραστηριότητα και μειώνει το χρόνο δράσης.\nΦυσικοί και χημικοί παράγοντες: Σκληρότητα νερού, pH και θερμοκρασία (βέλτιστη μεταξύ 20οC και 40οC\nΠαρουσία οργανικού υλικού: Η παρουσία οργανικών υλικών εμποδίζει την δράση των απολυμαντικών. Πριν την απολύμανση πρέπει να προηγείται η καθαριότητα.\nΜη συμβατά μέσα (απορρυπαντικά): Τα απορρυπαντικά που παραμένουν στις επιφάνειες μπορούν να αδρανοποιήσουν ή να μειώσουν την δραστικότητα των απολυμαντικών.


Συγκλονίζει η Αλάνις Μόρισετ: Έπεσα θύμα ομαδικού βιασμού στα 15 μου | ΣΚΑΪ\nΣυγκλονίζει η Αλάνις Μόρισετ: Έπεσα θύμα ομαδικού βιασμού στα 15 μου\nΗ Μόρισετ δεν αναφέρει τα ονόματα των ανδρών,δηλώνει ωστόσο πως «Το είπα σε μερικούς ανθρώπους και έπεσε στο κενό … Ξέρετε, πολλοί άνθρωποι λένε γιατί περιμένει αυτή η γυναίκα 30 χρόνια για να καταγγείλει τον βιασμό. Δεν περιμένουν 30 χρόνια. Κανείς δεν άκουει».\nΔημοσιευση: 20/09/2021 - 16:28\nΠαγκόσμιο σοκ έχει προκαλέσει η αποκάλυψη της διάσημης Καναδής τραγουδίστρια Αλάνις Μόρισετ, ότι σε ηλικία 15 ετών έπεσε θύμα ομαδικού βιασμού.\nH αποκάλυψη έγινε στο πλαίσιο του ντοκιμαντέρ ονόματι Τζάγκντ, με την τραγουδίστρια να δηλώνει: «Χρειάστηκαν πολλά χρόνια ψυχοθεραπείας για να μπορέσω ακόμα και να παραδεχτώ ότι είχα πέσει θύμα… Παλιά έλεγα πάντα ότι υπήρχε συναίνεση, και μετά μου υπενθύμιζαν "ήσουν 15, δεν υπάρχει συναίνεση στα 15". Τώρα πια λέω "Ω ναι, είναι όλοι παιδόφιλοι. Είναι αποπλάνηση ανηλίκου"», είπε η τραγουδίστρια. Η ηλικία συναίνεσης στον Καναδά είναι πλέον τα 16 έτη.\nΗ Μόρισετ δεν αναφέρει τα ονόματα των ανδρών,δηλώνει ωστόσο πως «Το είπα σε μερικούς ανθρώπους και έπεσε στο κενό. Συνήθως θα ήταν σε μια στιγμή αναμονής, εξόδου από το δωμάτιο. … Ξέρετε, πολλοί άνθρωποι λένε γιατί περιμένει αυτή η γυναίκα 30 χρόνια για να καταγγείλει τον βιασμό. Δεν περιμένουν 30 χρόνια. Κανείς δεν άκουγε ή δεν απειλήθηκε η ζωή του ή η οικογένειά του».\nΣτα 15 της, η Μόρισετ, ξεκινούσε τη μουσική της καριέρα, ηχογραφώντας ντέμο και βίντεο με την ελπίδα να εξασφαλίσει μια δισκογραφική συμφωνία. Υπογράφηκε με την MCA Canada το 1990 και άρχισε να ηχογραφεί το πρώτο της άλμπουμ με τίτλο Alanis, σε ηλικία 16 ετών.\nΚυκλοφόρησε μόνο στον τόπο της στον Καναδά.\nΤα περιστατικά αποπλάνησης που περιγράφει η Αλάνις Μορισέτ έλαβαν χώρα στα τέλη της δεκαετίας του '80. Εκείνη την εποχή η τραγουδίστρια ζούσε στο σπίτι των γονιών της στην Οττάβα. Η ίδια αναφέρει στην ταινία, ότι η σεξουαλική παρενόχληση ήταν κάτι το συνηθισμένο εκείνο το διάστημα της ζωής της, ιδίως στον χώρο της εργασίας της.\nΜόρισετ ομαδικός βιασμός 15χρονη


Μακριά και μαζί.. σαν έρωτας! - LoveLetters\nHome Featured Μακριά και μαζί.. σαν έρωτας!\nNow reading: Μακριά και μαζί.. σαν έρωτας!\nΜακριά και μαζί.. σαν έρωτας!\nΚαι εκείνος έφευγε συνέχεια. Και εκείνη τον αναζητούσε ολοένα. Και είχαν μία όμορφη σχέση. Μακριά και μαζί, σαν προσευχή που είναι έτοιμη να γειωθεί. Και όσο παραμένει το όνειρο και το συναίσθημα κάπου ανάμεσα στην γη και στον ουρανό, το ζευγάρι κάθεται μετέωρο και στην αναμονή. Αυτή η απουσία όμως, έκανε καλό.\nΓιατί εκείνος είχε ένα κομμάτι ψυχής της, που εκείνη αναγνώρισε. Και από την στιγμή που το αναγνώρισε, το ήθελε για να ολοκληρωθεί η υπέρβαση.\nΜπορώ να σε ερωτευτώ παράφορα, σκέφτεται να του γράψει μιας και ο χρόνος που συναντιούνται είναι τόσο λίγος και οι λέξεις δεν βρίσκουν χρόνο να θεμελιωθούν. Μπορεί να σε αγαπήσω κιόλας, τόσο πολύ που να φτάνει μέχρι του ουρανού την καρδιά.\nΚαι στην αγάπη δεν κρατάς τίποτα δικό σου. Μόνο την καρδιά του αγαπημένου στα χέρια σου κρατάς. Με μόνο χρέος να την τιμάς και να την ποτίζεις φώς. Και εσύ μαζί να γίνεσαι ο καλύτερος εαυτός σου και να νιώθεις υπερήφανος για αυτό.\nΚαλύτερα όμως που δεν βρίσκονται συχνά, γιατί αυτή η λαχτάρα θα την έπνιγε σαν θηλιά.


Ο Τραμπ ελπίζει ότι η «περίπλοκη» κατάσταση στο Χονγκ Κονγκ θα λυθεί προς όφελος της «ελευθερίας» - TheNewspaper.gr\n-163 min. ago-Τον Αιγύπτιο Πρόεδρο Αλ Σίσι συνεχάρη ο Πατριάρχης Θεόδωρος για την Εθνική επέτειο της χώρας, της 23ης Ιουλίου\n-154 min. ago-Σεισμός 4,8 Ρίχτερ στην Κρήτη\n-105 min. ago-Η πυροσβεστική ανακοινώνει το τέλος της επιχείρησης για την ανάσυρση πτωμάτων\n-85 min. ago-Δεν αναμένεται να υπάρξουν θύματα ή σοβαρές ζημιές\n-76 min. ago-Κλείσιμο με άνοδο και ρεκόρ για τον Dow Jones\n-28 min. ago-Περισσότεροι από 360 μετανάστες διασώθηκαν στη Μεσόγειο\n-18 min. ago-Παράταση της προθεσμίας για το πιστοποιητικό Δικαστικής Φερεγγυότητας\n-9 min. ago-1.324 θάνατοι από Covid-19 σε 24 ώρες\n-1 min. ago-Kατατέθηκε το ασφαλιστικό νομοσχέδιο\nΒελτιώνεται η διαδικασία επιλογής του επικεφαλής της κυβέρνησης του Χονγκ Κονγκ


Ξεβράστηκαν χιλιάδες ψάρια στην κατεχόμενη Βοκολίδα και Γαλάτεια\nΧιλιάδες ψάρια και συγκεκριμένα κέφαλοι, ξεβράστηκαν σε παραλία κοντά στην κατεχόμενη Βοκολίδα αλλά και σε λίμνη στην κατεχόμενη Γαλάτεια, σύμφωνα με δημοσιεύματα στο σημερινό τ/κ Τύπο.\nψάρια κατεχομενα ξεβράστηκαν Κύπρος\nΗ εφημερίδα «Αφρίκα» προβάλλει τη μόλυνση της θάλασσας στο σημερινό της πρωτοσέλιδο με τίτλο “Χιλιάδες ψάρια ξεβράστηκαν στην παραλία” και αναφέρεται σε δηλώσεις του «δημάρχου» Γαλάτειας Τζεμίλ Σαριτσιζμελί.\nΣύμφωνα με τον κ. Σαριτσιζμελί, έχουν γίνει έρευνες και επιστημονικές αναλύσεις σύμφωνα με τις οποίες, ο θάνατος των ψαριών οφείλεται στην εποχή (εννοώντας τη χρονική περίοδο που διανύομε τώρα) και όχι στη μόλυνση, όπως αναφέρουν τα δημοσιεύματα.\nΕπέκρινε τα ΜΜΕ και τα δίκτυα κοινωνικής δικτύωσης ότι αναφέρονται σε μόλυνση των θαλάσσιων υδάτων, κάτι που δεν ισχύει, όπως είπε.\nΣτο θέμα αναφέρεται και πρωτοσέλιδο δημοσίευμα της «Κίπρις» και γράφει ότι σε λίμνη κοντά στην παραλία στην κατεχόμενη Βοκολίδα, χιλιάδες ψάρια εντοπίστηκαν νεκρά στις ακτές της λίμνης, γεγονός που προκαλεί ανησυχία στους κατοίκους της περιοχής.\nΑνησυχία προκαλεί και το γεγονός ότι το νερό της λίμνης έχει αλλάξει χρώμα και από γαλάζιο έγινε κοκκινωπό.\nΗ εφημερίδα αναφέρει ότι εκτός από τους κέφαλους νεκρά εντοπίστηκαν και λαυράκια αλλά και ζαργάνες ενώ νεκρά εντοπίστηκαν και πιο μικρά είδη θαλάσσιας ζωής όπως γαρίδες.\nΣε δηλώσεις του στην εφημερίδα, ο κ. Σαριτσιζμελί είπε ότι δεν έγιναν ακόμα εξετάσεις για το θέμα της αλλαγής του χρώματος του νερού και ότι ο θάνατος των ψαριών ίσως να οφείλεται και στη μείωση της οξυγόνωσης του νερού της λίμνης αλλά και στο γεγονός ότι πολλά από τα ψάρια έχουν ήδη ολοκληρώσει τον κύκλο ζωής τους.